**SLUŽBENI VJESNIK**

**GRADA OTOČCA**

ISSN 1330-1551

|  |  |  |
| --- | --- | --- |
| **Broj 3/2021** | **Otočac, 15. travnja 2021.** | **Izlazi prema potrebi** |

**S A D R Ž A J**

1. **AKTI GRADSKOG VIJEĆA GRADA OTOČCA Stranica**
2. Odluka o izmjenama i dopunama Odluke o komunalnim djelatnostima na

 području Grada Otočca ………………………………………………… 1

1. Odluka o izmjeni odluke o komunalnoj naknadi ……………………………. 1
2. Odluka o osnivanju trgovačkog društva TESLA NET, d. o. o. ......................... 2
3. Odluka o raspoređivanju sredstava za financiranje političkih stranaka i

nezavisnih vijećnika za razdoblje od 01. siječnja do 30. lipn2021.godin…….11

1. Program utroška sredstava šumskog doprinosa za 2021. godinu……………14
2. Plan djelovanja Grada Otočca u području prirodnih nepogoda

za 2021. godinu ………………………………………………………..…..15

1. **AKTI GRADONAČELNIKA GRADA OTOČCA**
2. Rješenje o odobravanju financijske pomoći za realizaciju projekta
3. „Uređenja okoliša i postavljanja ograde (DZSNO)……………………….52
4. **OSTALO – TAJNIŠTVO**
5. Odluka o izmjenama i dopunama Odluke o Gradskim porezima Grada Otočca- ispravak ……………………………………………………………………. 52

Na temelju članka 22. 24. 26., 34. 44. i 48. stavak 2. Zakona o komunalnom gospodarstvu („Narodne novine“ broj 68/18. 110/18 i 32/20) i članka 27. Statuta Grada Otočca (Službeni vjesnik Grada Otočca broj 1/13, 1/16, 2/18 i 1/19-pročišćeni tekst), Gradsko vijeće Grada Otočca na 17. sjednici održanoj 14. 04. 2021.g., donosi

**O D L U K U**

***o izmjenama i dopunama Odluke o komunalnim djelatnostima na području Grada Otočca***

Članak 1.

 O Odluci o komunalnoj djelatnosti na području Grada Otočca „Službeni vjesnik Grada Otočca“ broj 2/13, 6/16, 7/16 i 2/17) u članku 3. st. 1. iza točke 11. dodaju se nove točke 12. i 13. koje glase:

„12. održavanje objekata i uređaja oborinske odvodnje“,

„ 13. izgradnja, upravljanje i održavanje elektroničke komunikacijske infrastrukture (EKI) i druge povezane opreme (izgradnja i održavanje distribucijsko telekomunikacijskih kanala, cijevi, zdenaca na javno prometnim i drugim površinama i druge pasivne EKI-a)“.

Članak 2.

 Iza članka 5. dodaje se novi članak 5.a koji glasi:

 „Članak 5 a

(1) Obavljanje djelatnosti iz članka 3. točke 12. ove Odluke povjerava se trgovačkom društvu Komunalac d.o.o. Otočac, Bartola Kašića 5a.

(2) Obavljanje djelatnosti iz članka 3. točke 13. ove Odluke povjerava se trgovačkom društvu registriranom za obavljanje ove djelatnosti, kojemu je Grad Otočac osnivač, ili suosnivač, ukoliko se trgovačko društvo osniva zajednički sa drugim jedinicama lokalne samouprave (zajedničko trgovačko društvo).

(3) Trgovačko društvo iz stavka 2. osnovat će se u roku od 1(jedne) godine od dana stupanja na snagu ove Odluke.“

Članak 3.

 Ova Odluka stupa na snagu osmog dana od dana objave u „Službenom vjesniku Grada Otočca“.

KLASA:363-02/12-01/33

URBROJ:2125/02-01-21-15 Predsjednik

Otočac, 14. 04. 2021.g. dr.sc. Branislav Šutić, prof., v.r.

Na temelju članka 95. Zakona o komunalnom gospodarstvu („Narodne novine“ broj 68/18. 110/18 i 32/20) i članka 27. Statuta Grada Otočca (Službeni vjesnik Grada Otočca broj 1/13, 1/16, 2/18 i 1/19-pročišćeni tekst), Gradsko vijeće Grada Otočca na 17. sjednici održanoj 14. 04. 2021.g., donosi

**O D L U K U**

***o izmjeni odluke o komunalnoj naknadi***

Članak 1.

 U Odluci o komunalnoj naknadi u članku 13. stavak 2. u točki 1. riječi „za objekte koji pripadaju 03. i 04. zoni“ brišu se.

Točka 2. u istom stavku briše se.

Točka 3. postaje točka 2.

Članak 2.

 Ova Odluka stupa na snagu danom donošenja, a primjenjuje se od 01. 01. 2021.g.

KLASA:363-03/19-01/03

URBROJ:2125/02-01-21-5 Predsjednik

Otočac, 14. 04. 2021. dr. sc. Branislav Šutić, prof., v.r.

Na temelju odredbe članka 387. stavka 1. Zakona o trgovačkim društvima ("Narodne novine" broj 111/93, 34/99, 121/99 - vjerodostojno tumačenje, 52/00 – odluka USRH, 118/03, 107/07, 146/08, 137/09, 152/11 - pročišćeni tekst, 111/12, 68/13 i 110/15), članka 35. stavka 1. točke 5. Zakona o lokalnoj i područnoj (regionalnoj) samoupravi ("Narodne novine", br. 33/01, 60/01,129/05, 109/07, 125/08, 36/09 150/11, 144/12, 19/13 - pročišćeni tekst, 137/15, 123/17 i 98/19), članka 27. Statuta Grada Otočca ("Službeni vjesnik Grada Otočca“ br. 1/13, 1/16, 2/18, i 1/19 – pročišćeni tekst), Gradsko vijeće Grada Otočca na 17. sjednici održanoj dana 14. 04. 2021. godine donijelo je

**O D L U K U**

**o osnivanju trgovačkog društva TESLA NET, društva s ograničenom odgovornošću**

1. **TEMELJNE ODREDBE**

**Članak 1.**

Ovom Odlukom osniva se trgovačko društvo TESLA NET, društvo s ograničenom odgovornošću (u daljnjem tekstu: Društvo).

**Članak 2.**

Društvo se osniva u svrhu provedbe projekta: „Razvoj infrastrukture širokopojasnog pristupa za područje Grada Gospića, Grada Otočca i Općine Plitvička Jezera, sufinanciranog sredstvima Europskog fonda za regionalni razvoj (EFRR), po investicijskom modelu „B“.

Zadaća Društva je izgradnja i održavanje nepokretne pristupne širokopojasne mreže sljedeće generacije (NGA mreža) u NGA bijelim područjima Grada Gospića, Grada Otočca i Općine Plitvička Jezera, te obavljanje djelatnosti utvrđenih u članku 7. (slovima: sedmom) ove Odluke.

NGA mreže predstavljaju osnovni infrastrukturni preduvjet za povećanje intenziteta i kvalitete korištenja suvremenih usluga i aplikacija temeljenih na informacijskim i komunikacijskim tehnologijama kod privatnih korisnika (kućanstava), poslovnih korisnika i javnih korisnika.

**Članak 3.**

Osnivači Društva su:

* Grad Gospić sa sjedištem u Gospiću, Budačka 55, OIB:22538763965,
* Grad Otočac sa sjedištem u Otočcu, Kralja Zvonimira 10, OIB: 14180718952 i
* Općina Plitvička jezera sa sjedištem u Korenici, Trg Svetog Jurja 6, OIB: 58932233075
1. **TVRTKA**

**Članak 4.**

Društvo posluje pod tvrtkom: TESLA NET d.o.o., društvo s ograničenom odgovornošću za telekomunikacijske usluge.

Skraćena tvrtka Društva glasi: TESLA NET d.o.o.

Odluku o promjeni tvrtke donosi Skupština Društva (u daljnjem tekstu: Skupština).

1. **SJEDIŠTE I POSLOVNA ADRESA SJEDIŠTA**

**Članak 5.**

Sjedište Društva je u Gospiću.

Poslovnu adresu Društva odredit će skupština Društva posebnom odlukom.

Poslovna adresa sjedišta Društva može se promijeniti odlukom Uprave Društva (u daljnjem tekstu: Uprava) o promjeni poslovne adrese sjedišta Društva.

Odluku o promjeni sjedišta donosi Skupština.

**IV. PEČAT I ZAŠTITNI ZNAK**

**Članak 6.**

Društvo u svom poslovanju upotrebljava pečat koji sadrži skraćenu tvrtku i sjedište Društva.

Oblik, veličinu, broj i način uporabe pečata određuje Uprava.

*Društvo ima zaštitni znak čiji izgled određuje Uprava, uz suglasnost Skupštine.*

Za čuvanje i pravilnu uporabu pečata i zaštitnog znaka odgovorna je Uprava.

**V. PREDMET POSLOVANJA**

**Članak 7.**

Društvo obavlja sljedeće djelatnosti:

* djelatnosti elektroničkih i komunikacijskih mreža i usluga:
* izgradnja, postavljanje i održavanje elektroničke komunikacijske mreže i elektroničke komunikacijske infrastrukture,
* pružanje elektroničkih komunikacijskih usluga,
* pružanje internetske, IPTV i ICT usluge, usluge prijenosa podataka (najam vodova),
* projektiranje i građenje građevina te stručni nadzor građenja,
* izrada investicijske dokumentacije, izrada tehnološke dokumentacije i tehnički nadzor,
* tehničko ispitivanje i analiza (obavljanje djelatnosti upravljanja projektom gradnje),
* iznajmljivanje strojeva i opreme.

**Članak 8.**

Društvo može obavljati i druge djelatnosti koje se obavljaju uobičajeno i u manjem opsegu uz djelatnosti iz članka 7. (slovima: sedmog) ove Odluke.

Odluku o promjeni predmeta poslovanja donosi Skupština.

**VI. TEMELJNI KAPITAL**

**Članak 9.**

Temeljni kapital Društva iznosi 100.000.00 kn (slovima: stotisuća kuna) i u cijelosti je u novcu unesen u Društvo.

**Članak 10.**

Temeljni kapital sastoji se od 3 (slovima: tri) uloga, u visini iznosa temeljnog kapitala Društva iz članka 9. (slovima: devetog) oveOdluke.

Ulog u nominalnom iznosu od 49.000,00 kn (slovima: četrdesetdevettisućakuna) uložen je od Grada Gospića, ulog u nominalnom iznosu od 35.000,00 kn (slovima: tridesetpettisućakuna) uložen je od Grada Otočca i ulog u nominalnom iznosu od 16.000,00 kn (slovima:šesnaesttisućakuna) uložen je od Općine Plitvička jezera.

Prije osnivanja Društva (upisa u Sudski registar), članovi Društva će kod ovlaštene financijske institucije uplatiti u korist Društva cjelokupan iznos temeljnog kapitala.

**VII. POSLOVNI UDJELI**

**Članak 11.**

Temeljni kapital sastoji se od 3 (slovima: tri) poslovna udjela.

Poslovni udio se određuje prema veličini preuzetog uloga i odgovara nominalnom iznosu preuzetog uloga člana Društva.

Poslovni udjeli članova Društva iznose:

1. GRAD GOSPIĆ - 48,47% (slovima: četrdesetosamzarezčetrdesetsedamposto) poslovnih udjela,
2. GRAD OTOČAC - 35,24 % (slovima: tridesetpetzarezdvadesetčetiriposto) poslovnih udjela,
3. OPĆINA PLITVIČKA JEZERA - 16,29 % (slovima: šesnaestzarezdvadesetdevetposto) poslovnih udjela.

Poslovni udjeli uplaćeni su u cijelosti u novcu na račun Društva.

Prijenos poslovnih udjela između članova Društva je slobodan.

Za svaki prijenos poslovnog udjela osobi koja nije član Društva, potrebna je suglasnost Skupštine uz prethodnu suglasnost svih članova Društva.

**Članak 12.**

Uprava je dužna voditi Knjigu poslovnih udjela u koju se upisuju podaci sukladno Zakonu o trgovačkim društvima.

Uprava je dužna Knjigu poslovnih udjela voditi ažurno, na način da je obvezna svaku promjenu podataka koji se u Knjizi evidentiraju uskladiti sa stvarnim stanjem i o nastaloj promjeni bez odlaganja obavijestiti registarski sud.

Smatra se da je upis u Knjigu poslovnih udjela obavljen s danom kada Društvu prispije prijava za upis, ako ona ispunjava uvjete koji se traže za takav upis, bez obzira na vrijeme kada je upis stvarno obavljen.

U odnosu na Društvo, član Društva je samo onaj tko je upisan u Knjigu poslovnih udjela i o čijem je članstvu u Društvu obaviješten registarski sud.

Član Društva ima pravo uvida u Knjigu poslovnih udjela.

Povlačenje poslovnog udjela nije moguće bez suglasnosti Nadzornog odbora.

**VIII. POVEĆANJE I SMANJENJE TEMELJNOG KAPITALA**

**Članak 13.**

Temeljni kapital Društva može se povećati ili smanjiti temeljem odluke Skupštine.

Temeljni kapital može se povećati uplatama novih ili povećanjem postojećih uloga, ali i unošenjem rezervi i dobiti Društva u temeljni kapital.

Temeljni kapital Društva je povećan s danom upisa povećanja tog kapitala u sudskom registru.

Temeljni kapital može se smanjiti na temelju Odluke o izmjeni Društvenog ugovora te nakon provedbe postupka propisanog Zakonom o trgovačkim društvima.

U Odluci iz stavka 4. ovoga članka navodi se opseg i svrha smanjenja temeljnog kapitala te način njegova provođenja.

Temeljni kapital Društva je smanjen s danom upisa smanjenja tog kapitala u sudskom registru.

**Članak 14.**

Član Društva može raspolagati svojim poslovnim udjelom pod uvjetom da o toj namjeri, kao i o uvjetima raspolaganja obavijesti Upravu, koja je o tome dužna u roku od 15 (slovima: petnaest) dana od dana primitka obavijesti, obavijestiti članove Društva.

Članovi Društva imaju pravo prvokupa poslovnog udjela kojim član Društva namjerava raspolagati.

Valjan je sporazum članova Društva sastavljen u pisanom obliku, kojim oni drugačije uređuju međusobna prava u pogledu poslovnog udjela što ga pojedini član Društva može otkupiti koristeći se pravom prvokupa.

Član Društva koji se namjerava koristiti pravom prvokupa ili se odriče tog prava, preporučenim pismom obavijestit će o toj namjeri Upravu, koja je o istom bez odlaganja dužna obavijestiti člana Društva koji namjerava raspolagati svojim poslovnim udjelom.

Pravo člana Društva da se koristi pravom prvokupa prestaje 30 (slovima: trideset) dana nakon primitka obavijesti iz stavka 1. ovoga članka, a u svakom slučaju 45 (slovima: četrdesetpet) dana nakon što je član Društva, koji namjerava raspolagati svojim poslovnim udjelom, obavijestio Upravu društva.

Pravo prvokupa član Društva gubi i protekom roka od 15 (slovima: petnaest) dana od dana dostave obavijesti iz stavka 5. ovoga članka članu Društva koji namjerava raspolagati svojim poslovnim udjelom, ako njegovom krivnjom u tom roku ne bude zaključen ugovor o prijenosu poslovnog udjela, pod uvjetima o kojima je obaviještena Uprava.

Poslovni udjel ne može se prenijeti trećoj osobi pod povoljnijim uvjetima od onih koji su ponuđeni članovima Društva.

**Članak 15.**

Društvu mogu pristupiti i drugi članovi preuzimanjem novih uloga, na način predviđen Zakonom o trgovačkim društvima i Društvenim ugovorom.

Drugi članovi koji pristupaju društvu mogu biti samo javno pravna tijela.

Odluku o pristupanju donosi Skupština.

**IX. ORGANI DRUŠTVA**

**Članak 16.**

Organi Društva su: Skupština, Nadzorni odbor i Uprava.

**Skupština**

**Članak 17.**

Skupštinu Društva čine predstavnici članova Društva u osobi zakonskog zastupnika ili njegovog opunomoćenika.

Članovi Skupštine između sebe biraju predsjednika Skupštine, na vrijeme koje odrede svojom odlukom.

**Članak 18.**

Skupština može valjano odlučivati ako su na njoj prisutni članovi Društva, odnosno njihovi zakonski zastupnici ili opunomoćenici koji predstavljaju najmanje 51% (slovima: pedesetjedanposto) temeljnog kapitala Društva.

Odluke u Skupštini donose se kad ih prihvate predstavnici u Skupštini koji čine 51% (slovima: pedesetjedanposto) temeljnog kapitala Društva, osim ako Zakonom o trgovačkim društvima ili Društvenim ugovorom nije utvrđena druga kvalificirana većina.

Pri odlučivanju svaki član Društva u Skupštini raspolaže brojem glasova razmjerno visini svog poslovnog udjela, kako je to određeno člankom 11. (slovima: jedanaest) ove Odluke.

Svakih cijelih 1% (slovima: jedan posto) poslovnog udjela daje pravo na 1 (slovima: jedan) glas u Skupštini, tako da:

* Grad Gospić raspolaže s 49 (slovima: četrdesetdevet) glasova,
* Grad Otočac raspolaže s 35 (slovima: tridesetpet) glasova,
* Općina Plitvička jezera s 16 (slovima: šesnaest) glasova.

**Članak 19.**

Skupština odlučuje osobito o:

1. financijskim izvješćima Društva,

2. izvješću uprave o stanju Društva, ako ga je Društvo dužno izraditi,

3. upotrebi ostvarene dobiti i pokrivanju gubitka,

4. davanju razrješnice Upravi i članovima Nadzornog odbora u prvih osam mjeseci poslovne godine za

prethodnu godinu,

5. zahtjevu za uplatama uloga,

6. povratu dodatnih uplata novca članovima Društva,

7. imenovanju i opozivu Uprave,

8. izboru i opozivu članova Nadzornog odbora, te utvrđivanju naknade za rad članova Nadzornog

odbora,

9. podjeli, spajanju i povlačenju poslovnih udjela,

10. davanju prokure ili trgovačke punomoći,

11. mjerama za ispitivanje i nadzor nad vođenjem poslova Društva,

12. izmjeni Društvenog ugovora,

13. postavljanju zahtjeva za naknadu štete koje Društvo može imati protiv Uprave i Nadzornog odbora

te o imenovanju zastupnika u sudskom postupku ako društvo ne mogu zastupati Uprava ni

Nadzorni odbor,

14. smjernicama za poslovanje i poslovnu politiku Društva,

15. sklapanju pravnog posla čija pojedinačna vrijednost premašuje 5.000.000,00 kn (slovima: pet

milijuna kuna),

16. donošenju Poslovnika o radu Skupštine,

17. primanju novih članova u Društvo,

18. promjenama organizacijskog oblika Društva,

19. prestanku rada Društva,

20. osnivanju novog Društva,

21. osnivanju, djelatnosti i načinu rada podružnice,

22. drugim pitanjima propisanim Zakonom o trgovačkim društvima i Društvenim ugovorom.

Odluke iz ovog članka donose se većinom glasova svih članova skupštine.

Skupština donosi opće akte Društva, izuzev ako je Društvenim ugovorom ta ovlast dana nekom drugom organu Društva.

**Članak 20.**

Skupština donosi odluke i djeluje na način određen Zakonom o trgovačkim društvima i Društvenim ugovorom.

Skupštinu se mora sazvati na način da se članovima Društva pošalje pisani poziv u obliku običnog pisma ili e-pošte, najkasnije 8 (slovima: osam) dana prije dana održavanja Skupštine.

Poziv, osim dnevnog reda Skupštine, mora sadržavati prijedlog teksta svih odluka koje se predlažu donijeti na Skupštini.

Skupština se saziva obavezno najmanje jednom godišnje, uvijek kada to zahtijevaju interesi Društva, a bez odgađanja napose onda ako se uoči da je Društvo izgubilo polovinu temeljnog kapitala.

Skupštinu može sazvati Uprava, član Društva ili predsjednik Nadzornog odbora.

**Članak 21.**

Za upis donesenih odluka na Skupštini, u Društvu se vodi knjiga odluka.

Uprava vodi brigu o vođenju knjige odluka te o omogućavanju uvida članovima Društva u knjigu odluka.

**Nadzorni odbor**

**Članak 22.**

Nadzor nad vođenjem poslova Društva obavlja Nadzorni odbor.

Nadzorni odbor ima ukupno 5 (slovima: pet) članova, od kojih 4 (slovima: četiri) člana bira i opoziva Skupština na način da 2 (slovima: dva) člana predlaže Grad Gospić, 1 (slovima: jednog) člana Grad Otočac, 1 (slovima: jednog) člana Općina Plitvička jezera, a 1 (slovima: jednog) imenuju, odnosno biraju i opozivaju radnici Društva u skladu s odredbama Zakona o radu.

Članovi Nadzornog odbora koje bira Skupština, biraju se iz redova stručnjaka s područja bitnih za poslovanje Društva, na prijedlog nadležnog tijela člana Društva.

**Članak 23.**

Članovi Nadzornog odbora biraju se na vrijeme od 4 (slovima: četiri) godine, računajući od dana donošenja odluke Skupštine, bez obzira na upis u sudskom registru.

Članovi Nadzornog odbora mogu biti ponovno birani.

**Članak 24.**

Nadzorni odbor iz reda svojih članova bira predsjednika Nadzornog odbora.

Nadzorni odbor se mora konstituirati u roku od 15 (slovima: petnaest) dana od dana izbora članova Nadzornog odbora.

Predsjednik Nadzornog odbora saziva i vodi sjednicu Nadzornog odbora te potpisuje zapisnike sa sjednice.

Nadzorni odbor zasjeda redovito najmanje jednom u 3 (slovima: tri) mjeseca, a po potrebi i češće.

Nadzorni odbor pravovaljano raspravlja ako je na sjednici nazočna većina članova Nadzornog odbora.

Svaki član Nadzornog odbora ima pravo na jedan glas.

Odluke se donose većinom od ukupnog broja članova Nadzornog odbora.

Način rada Nadzornog odbora pobliže se regulira Poslovnikom o radu Nadzornog odbora.

Uprava je obavezna prisustvovati sjednicama Nadzornog odbora.

**Članak 25.**

Član Nadzornog odbora može u svako doba biti opozvan od strane Skupštine. Opozivom članu Nadzornog odbora prestaje mandat, sva prava i obveze, osim obveze čuvanja poslovne tajne.

**Članak 26.**

Svaki član Nadzornog odbora može dati ostavku u pisanom obliku.

Ostavka se u pisanom obliku izjavljuje Društvu i, ako iz nje ne proizlazi ništa drugo, djeluje od dana kad je dana.

Uprava je dužna o tome izvijestiti sve članove Nadzornog odbora.

Dana ostavka može se povući samo uz suglasnost Skupštine.

**Članak 27.**

Nadzorni odbor obavlja poslove utvrđene Zakonom o trgovačkim društvima, a naročito:

- nadzire upotrebu financijskih sredstava u Društvu i zakonitost vođenja poslova Društva te provedbu Društvenog ugovora i odluka Skupštine,

- analizira i kontrolira poslovna i financijska izvješća Uprave,

- kontrolira ažurnost i točnost vođenja poslovnih knjiga Društva,

- nadzire stanje likvidnosti i solventnosti Društva,

- nadzire rad i poslovanje Uprave,

- daje mišljenje Skupštini o financijskim izvješćima Uprave, upotrebi ostvarene dobiti i pokrivanju gubitka,

- u pisanom obliku daje Skupštini izvješće o rezultatima nadzora kao i o svom radu,

- nadzire vođenje poslova Društva i podnosi pisano izvješće Skupštini o obavljenom nadzoru,

- po potrebi saziva Skupštinu,

- daje mišljenje o godišnjem obračunu te prijedlogu Uprave o upotrebi dobiti ili pokriću gubitaka Društva,

- prethodno razmatra odluke koje treba donijeti Skupština,

- donosi Poslovnik o radu Nadzornog odbora,

- obavlja sve druge poslove iz nadležnosti Nadzornog odbora koji proizlaze iz Zakona o trgovačkim društvima i drugih propisa.

Nadzorni odbor može, prema potrebi, u svrhu analize stanja i cjelokupnog poslovanja Društva ili ispitivanja godišnjih financijskih izvješća Društva angažirati tijelo, pravnu ili fizičku osobu radi provedbe neovisnog ispitivanja financijskih izvještaja ili financijskih informacija, odnosno provedbe revizije.

**Članak 28.**

Nadzorni odbor daje prethodnu suglasnost u pogledu slijedećih poslovnih odluka i akata koje donose Skupština odnosno Uprava i to:

- davanja prokure ili trgovačke punomoći,

- planova i programa rada i poslovanja Društva,

- općih akata Društva,

- unutarnjeg ustrojstva Društva (organizacije i sistematizacije Društva),

- stjecanja, otuđivanja i opterećivanja nekretnina,

- Upravi za sklapanje pravnog posla čija pojedinačna vrijednost premašuje iznos od 2.000.000,00 kn (slovima: dva milijuna kuna),

- Skupštini za sklapanje pravnog posla čija pojedinačna vrijednost premašuje iznos od 5.000.000,00 kn (slovima: pet milijuna kuna).

**Uprava**

**Članak 29.**

Uprava vodi poslove Društva i zastupa Društvo.

Upravu čini 1 (slovima: jedan) član – direktor Društva (u daljnjem tekstu: Direktor).

Direktor zastupa Društvo samostalno i pojedinačno.

Odluku o imenovanju i opozivu Direktora donosi Skupština.

**Članak 30.**

Za Direktora može biti imenovana osoba koja, osim uvjeta propisanih Zakonom o trgovačkim

društvima, ispunjava najmanje slijedeće uvjete:

- ima VSS – VII/I stupanj stručna spreme (diplomski sveučilišni studij ili diplomski stručni studij tehničke, ekonomske ili pravne struke) i najmanje 3 (slovima: tri) godine radnog iskustva na rukovodećim poslovima,

- ima VŠS – VI stupanj stručne spreme (preddiplomski sveučilišni studij ili stručni studij u trajanju od najmanje tri godine i najmanje 5 (slovima: pet) godina radnog iskustva na rukovodećim poslovima,

- aktivno znanje u govoru i pismu najmanje jednog stranog jezika.

Skupština može detaljnije odrediti uvjete iz stavka 1. ovoga članka, odnosno utvrditi druge posebne uvjete za imenovanje Direktora.

**Članak 31.**

Direktor vodi poslove Društva na vlastitu odgovornost.

Direktor vodi poslove Društva i obavlja druge poslove pozornošću urednog i savjesnog gospodarstvenika u skladu s Društvenim ugovorom, odlukama članova Društva te odlukama Skupštine i Nadzornog odbora, a djeluje u interesu članova Društva sukladno ciljevima Društva.

Direktor je odgovoran za zakonitost rada Društva, uredno vođenje poslovnih knjiga Društva, izradu financijskih izvješća Društva te za vođenje poslova unutarnjeg nadzora.

Direktor je dužan čuvati poslovne tajne Društva.

**Članak 32.**

**Direktor:**

* utvrđuje godišnje planove i programe rada i poslovanja Društva,
* predlaže smjernice za poslovanje i poslovnu politiku Društva,
* zastupa Društvo prema trećima,
* izvršava odluke Skupštine i Nadzornog odbora,
* provodi poslovnu politiku Društva,
* utvrđuje unutarnje ustrojstvo (organizaciju i sistematizaciju) Društva,
* podnosi izvješća o radu Nadzornom odboru (tromjesečno), a po potrebi i češće, sukladno

odredbama zakona,

* obavlja izbor vanjskih suradnika i konzultanata,
* obavlja sve druge poslove sukladno pozitivnim propisima i aktima Društva.

**Članak 33.**

Mandat Direktora traje 5 (slovima: pet) godina, računajući od dana donošenja odluke o imenovanju od strane Skupštine, ukoliko u odluci o imenovanju nije što drugačije određeno, bez obzira na upis u sudskom registru.

Skupština sklapa s Direktorom ugovor kojim se uređuju odnosi Direktora i Društva.

**Članak 34.**

Direktor može dati drugoj osobi punomoć za zastupanje u granicama svojih ovlasti.

Pored Direktora i uz izričito dane ovlasti, Društvo zastupaju i osobe čija je dužnost da kao radnici Društva obavljaju poslove koji po redovitom tijeku stvari uključuju i sklapanje određenih ugovora odnosno poduzimanje određenih pravnih radnji u granicama poslova koje te osobe obavljaju.

**Članak 35.**

Direktor ne može bez prethodne suglasnosti Nadzornog odbora:

* za svoj niti za tuđi račun obavljati poslove koji ulaze u predmet poslovanja Društva,
* biti član uprave ili nadzornog odbora u drugom trgovačkom društvu koje se bavi poslovima iz predmeta poslovanja Društva,
* biti član trgovačkog društva koji osobno odgovara za obveze toga društva, ako se ono bavi poslovima iz predmeta poslovanja Društva,
* u prostorijama Društva obavljati poslove za svoj niti za tuđi račun.

**Članak 36.**

Direktor može biti opozvan i prije isteka vremena na koje je imenovan ako za to postoji važan razlog, a posebno ako:

* Skupština ne prihvati godišnji izvještaj o rezultatima poslovanja i utvrdi da je Direktor odgovoran za neostvarivanje poslovnih rezultata,
* ne postupa sukladno pozitivnim propisima i odredbama Društvenog ugovora.

**X. PROKURA**

**Članak 37.**

Za zastupanje Društva, Skupština može potpuno poslovno sposobnoj fizičkoj osobi dati prokuru, ali uz prethodnu suglasnost Nadzornog odbora.

Prokurist može sklapati sve ugovore i poduzimati sve pravne radnje u ime i za račun Društva i zastupati ga u postupcima pred tijelima državne uprave, ustanovama te državnim i izbranim sudovima.

Prokurist ne može bez posebne ovlasti otuđiti niti opteretiti nekretnine Društva i ne može davati izjave ni poduzimati pravne radnje kojima se započinje stečajni postupak ili drugi postupak koji dovodi do prestanka Društva.

Prokurist ne može davati punomoć za sklapanje poslova drugim osobama.

Prokura nije prenosiva.

Prokura se može u svako doba opozvati, bez obzira na sadržaj ugovora ili drugog pravnog posla na temelju kojeg je dana.

Davanje prokure i njezin opoziv upisuje se u sudski registar.

Prijavi za upis u sudski registar prilaže se odluka o davanju prokure, odnosno odluka kojom se ona opoziva.

**XI. OPĆI AKTI DRUŠTVA**

**Članak 38.**

Plan poslovanja Društva za tekuću poslovnu godinu donosi Direktor uz prethodnu suglasnost Nadzornog odbora.

S usvojenim Planom poslovanja Uprava upoznaje Skupštinu.

Izvješće o realizaciji Plana poslovanja iz stavka 1. ovoga članka, Direktor podnosi Nadzornom odboru najmanje jedanput svakih 6 (slovima: šest) mjeseci, a Skupštini najmanje jedanput godišnje.

**XII. POSLOVANJE DRUŠTVA**

**Članak 39.**

Društvo vodi poslovne knjige i sastavlja obračune sukladno pozitivnim propisima i aktima Društva.

Poslovni rezultati Društva utvrđuju se sukladno pozitivnim propisima, a sredstva koja Društvo ostvari svojim poslovanjem usmjeravaju se isključivo u daljnji razvoj Društva i ostvarenje ciljeva Društva.

**Članak 40.**

U pravnom prometu s trećima Društvo ima sva ovlaštenja i nastupa u svoje ime i za svoj račun.

Za svoje obveze Društvo odgovara cjelokupnom svojom imovinom.

Društvo može, odlukom Skupštine Društva, organizirati podružnice bez svojstva pravne osobe na način i uz uvjete propisane zakonom.

**XIII. PODJELA DOBITI I POKRIVANJE GUBITKA**

**Članak 41.**

Rezultati poslovanja Društva utvrđuju se u rokovima utvrđenim zakonom.

Dobit Društva utvrđuje Skupština prihvaćanjem financijskog izvješća.

Skupština odlučuje o dobiti Društva koja preostane nakon podmirenja zakonskih obveza, sukladno pozitivnim propisima.

**Članak 42.**

Ukoliko se godišnjim obračunom poslovanja utvrdi da je Društvo poslovalo s gubitkom, odluku o načinu pokriću gubitka donijet će Skupština.

Kada osnivači pokrivaju gubitak pokrivaju ga razmjerno veličini poslovnih udjela.

**XIV. TRAJANJE I PRESTANAK DRUŠTVA**

**Članak 43.**

Društvo se osniva na neodređeno vrijeme.

Društvo prestaje samo iz razloga i na način utvrđen Zakonom o trgovačkim društvima.

**XV. IZMJENA DRUŠTVENOG UGOVORA**

**Članak 44.**

Društveni ugovor može se izmijeniti samo odlukom donesenoj na Skupštini na način propisan Zakonom o trgovačkim društvima i Društvenim ugovorom.

Izmjena Društvenog ugovora stupa na snagu danom upisa u sudski registar.

**XVI. TROŠKOVI UPISA U SUDSKI REGISTAR**

**Članak 45.**

Troškove osnivanja, što uključuje javnobilježničku naknadu, javnobilježničke i sudske pristojbe te troškove objave, snose osnivači razmjerno svojim poslovnim udjelima.

**XVII. ZAVRŠNE ODREDBE**

**Članak 46.**

Skupština društva imenovat će direktora Društva na vrijeme od najviše 6 mjeseci, do imenovanja direktora Društva u skladu s Društvenim ugovorom.

**Članak 47.**

Direktor društva poduzet će odgovarajuće mjere radi upisa prijave osnivanja društva u registar Trgovačkog suda u Rijeci.

**Članak 48.**

Ovlašćuje se gradonačelnik Grada Otočca da, u ime Grada Otočca, u postupku registracije društva, po potrebi dade odgovarajuće izjave, u smislu ove Odluke.

Na temelju ove Odluke javni bilježnik će sastaviti Društveni ugovor o osnivanju Društva.

**Članak 49.**

Ova Odluka stupa na snagu osmog dana od dana objave u „Službenom vjesniku Grada Otočca“.

KLASA:030-03/17-01/04

URBROJ:2125/02-01-21-17

Otočac, 14. 04. 2021.

PREDSJEDNIK GRADSKOG VIJEĆA

 GRADA OTOČCA

 dr. sc. Branislav Šutić, prof., v.r.

Na temelju članka 5., 6., 7., 9. i 10. stavak 3 Zakona o financiranju političkih aktivnosti i izborne promidžbe i referenduma („Narodne Novine“ broj 29/19, 98/19) i članka 27. Statuta Grada Otočca („Službeni vjesnik Grada Otočca“ br. 1/13, 1/16, 2/18 i 1/19-pročišćeni tekst), Gradsko vijeće Grada Otočca na 17. sjednici održanoj 14.04.2021. godine donosi

**O D L U K U**

**o raspoređivanju sredstava za financiranje političkih stranaka i nezavisnih vijećnika za razdoblje od 01. siječnja do 30. lipnja 2021. godine**

**Članak 1.**

Zakonom o financiranju političkih aktivnosti, izborne promidžbe i referenduma („Narodne Novine“' broj 29/19, 98/19) određeno je pravo na redovno godišnje financiranje političkih stranaka i nezavisnih vijećnika u predstavničkom tijelu jedinice lokalne i područne (regionalne) samouprave iz sredstava proračuna jedinice lokalne i područne (regionalne) samouprave, s time da visina sredstava po jednom članu predstavničkog tijela jedinice samouprave godišnje ne može biti određena u iznosu manjem od 2.000,00 kuna u predstavničkom tijelu jedinice samouprave koja ima od 3001 do 10.000 stanovnika.

U Proračunu Grada Otočca za 2021. godinu osigurana su sredstva za financiranje političkih stranaka i članova predstavničkih tijela izabranih s liste grupe birača za razdoblje od 01. siječnja do 30. lipnja 2021. godine u iznosu od 16.600,00 kuna, na poziciji R0008.

**Članak 2.**

 Sredstva iz članka 1. ove Odluke raspoređuju se na način da se utvrdi jednaki iznos sredstava za svakog člana u predstavničkom tijelu jedinice lokalne i područne (regionalne) samouprave, tako da pojedinoj stranci pripadaju sredstva razmjerna broju zastupnika, odnosno članova predstavničkog tijela u trenutku konstituiranja predstavničkog tijela jedinice lokalne i područne (regionalne) samouprave.

Ukoliko pojedinom članu (ili članovima) predstavničkog tijela jedinice lokalne i područne (regionalne) samouprave nakon konstituiranja predstavničkog tijela jedinice lokalne i područne (regionalne) samouprave, prestane članstvo u političkoj stranci, financijska sredstva koja se raspoređuju sukladno stavku 1. ovoga članka ostaju političkoj stranci kojoj je član predstavničkog tijela jedinice lokalne i područne (regionalne) samouprave pripadao u trenutku konstituiranja predstavničkog tijela jedinice lokalne i područne (regionalne) samouprave.

U slučaju udruživanja dviju ili više političkih stranaka, financijska sredstva koja se raspoređuju sukladno stavku 1. ovoga članka pripadaju političkoj stranci koja je pravni slijednik političkih stranka koje su udruživanjem prestale postojati.

**Članak 3.**

 Za svakog izabranog člana predstavničkog tijela jedinice lokalne i područne (regionalne) samouprave podzastupljenog spola, političkim strankama pripada i pravo na naknadu u visini od 10% iznosa predviđenog po svakom članu predstavničkog tijela jedinice lokalne i područne (regionalne) samouprave, a određenog u članku 1. ovoga Zakona.

Slijedom naprijed navedenog sredstva za redovito financiranje političkih stranaka i članova predstavničkih tijela izabranih s liste grupe birača za 2021. godinu raspoređuju se:

**Tablica rasporeda sredstava političkim strankama za razdoblje od 01. siječnja do 30. lipnja 2021. godinu**

|  |  |  |  |
| --- | --- | --- | --- |
| **Redni broj** | **Naziv političke stranke** **ili liste grupe birača** | **Broj članova**  | **Polugodišnji iznos za 2021.g.** |
| 1. | Kandidacijska lista grupe birača-nositelj liste Stjepan Kostelac(Suzana Bižanović) | 1 član | 1.100,00 |
| 2. | Kandidacijska lista grupe birača-nositelj liste Stjepan Kostelac(Ivana Prpić) | 1 član | 1.100,00 |
| 3. | Kandidacijska lista grupe birača-nositelj liste Stjepan Kostelac(Josip Grčević) | 1 član | 1.000,00 |
| 4. | Kandidacijska lista grupe birača-nositelj liste Stjepan Kostelac(Dinko Sekula) | 1 član | 1.000,00 |
| 5. | Kandidacijska lista grupe birača-nositelj liste Stjepan Kostelac(Matej Šporčić) | 1 član | 1.000,00 |
| 6. | Kandidacijska lista grupe birača-nositelj liste Stjepan Kostelac(Josip Žanić) | 1 član | 1.000,00 |
| 7. | Koalicijska lista:Hrvatska demokratska zajednica-HDZ Hrvatska stranka umirovljenika –HSUHrvatska stranka prava – HSPHrvatska socijalno liberalna strankaHrvatska stranka prava dr. Ante Starčević-HSP (4 članice i 3 člana) **HDZ**  | 7 članova | 7.400,00 |
| 8. |  Koalicijska lista:Hrvatska demokratska zajednica-HDZ Hrvatska stranka umirovljenika –HSUHrvatska stranka prava – HSPHrvatska socijalno liberalna strankaHrvatska stranka prava dr. Ante Starčević-HSP **HSP** | 1 član | 1.000,00 |
| 9. | Koalicijska lista:Hrvatska demokratska zajednica-HDZ Hrvatska stranka umirovljenika –HSUHrvatska stranka prava – HSPHrvatska socijalno liberalna strankaHrvatska stranka prava dr. Ante Starčević-HSP **HSLS** | 1 član | 1.000,00 |
| 10.  | Koalicijska lista:Socijaldemokratska partija Hrvatske-SDP - Hrvatska seljačka stranka HSS- Hrvatska narodna stranka- Liberalni demokrati **SDP**  | 1 član | 1.000,00 |
|  | **UKUPNO** | **16 članova** | **16.600,00** |

**Članak 4.**

 Sredstva u smislu članka 1., 2. i 3. ove Odluke raspoređuje i isplaćuje, na temelju evidencije koja se vodi u Tajništvu Grada, Jedinstveni upravni odjel, Grada Otočca.

Jedinstveni upravni odjel isplatiti će navedena sredstva tromjesečno u jednakim iznosima.

 Ako se početak ili završetak mandata ne poklapaju s početkom ili završetkom tromjesečja, u tom se tromjesečju isplaćuje iznos razmjeran broju dana trajanja mandata.

**Članak 5.**

Ova Odluka dostaviti će se Državnom izbornom povjerenstvu u roku od 15 dana od dana njenog stupanja na snagu.

**Članak 6.**

Ova Odluka uskladit će se nakon provedenih lokalnih izbora, s novim sazivom Gradskog vijeća.

**Članak 7.**

 Ova Odluka stupa na snagu danom donošenja a objavit će se u „Službenom vjesniku Grada Otočca“.

KLASA: 402-08/21-01/10 Predsjednik

URBROJ: 2125/02-01-21-3

Otočac, 14.04.2021. dr. sc. Branislav Šutić, prof., v.r.

Na temelju članka 69. stavak 4 Zakona o šumama (NN br. [68/18](https://www.zakon.hr/cms.htm?id=35899), [115/18](https://www.zakon.hr/cms.htm?id=35897), [98/19](https://www.zakon.hr/cms.htm?id=40843), [32/20](https://www.zakon.hr/cms.htm?id=43449), 145/20) i članka 27. Statuta Grada Otočca („Službeni vjesnik Grada Otočca“ br. 1/13, 1/16, 2/18, 1/19- pročišćeni tekst ), Gradsko vijeće Grada Otočca na 17. sjednici održanoj dana 14.04.2021. godine, donijelo je:

**PROGRAM**

**UTROŠKA SREDSTAVA ŠUMSKOG DOPRINOSA**

**ZA 2021. GODINU**

 **Članak 1.**

 Programom utroška sredstava šumskog doprinosa za 2021. godinu utvrđuje se namjena korištenja šumskog doprinosa kojeg plaćaju pravne osobe koje obavljaju prodaju proizvoda iskorištavanja šuma (drvni sortimenti) u visini od 10 % od prodajne cijene proizvoda na panju.

**Članak 2.**

Sredstva šumskog doprinosa uplaćuju se na žiro račun proračuna Grada Otočca IBAN broj HR9624020061831300003.

**Članak 3.**

U proračunu Grada Otočca za 2021. godinu planirana su sredstva šumskog doprinosa u iznosu od 1.500.000,00 kuna.

Sredstva iz prethodnog stavka ovog članka koristit će se za:

* održavanje i izgradnju nerazvrstanih cesta u iznosu od 1.500.000,00 kuna.

**Članak 4.**

U okviru Izvješća o Izvršavanju programa održavanja komunalne infrastrukture i građenja objekata i uređaja komunalne infrastrukture za 2021. godinu, sukladno članku 30. Zakona o komunalnom gospodarstvu gradonačelnik Grada Otočca podnijet će Gradskom vijeću Grada Otočca izvješće o utrošku sredstava šumskog doprinosa.

**Članak 5.**

Ovaj Program stupa na snagu danom od dana objave u „Službenom vjesniku Grada Otočca“, a primjenjuje se od 01. siječnja 2021. godine.

KLASA: 321-01/21-01/03

URBROJ: 2125/02-01-21-2

Otočac, 14.04.2021.

 Predsjednik

 dr. sc. Branislav Šutić prof.,v.r.

**PLAN DJELOVANJA GRADA OTOČCA**

**U PODRUČJU PRIRODNIH NEPOGODA**

**ZA 2021. GODINU**

Otočac, travanj 2021.

**SADRŽAJ**

[1. UVOD 16](#_Toc27736036)

[2. PRIRODNE NEPOGODE 16](#_Toc27736037)

[3. POPIS MJERA I NOSITELJA MJERA U SLUČAJU NASTAJANJA PRIRODNE NEPOGODE NA PODRUČJU GRADA OTOČCA 21](#_Toc27736038)

[4. IZVORI SREDSTAVA POMOĆI ZA UBLAŽAVANJE I DJELOMIČNO UKLANJANJE POSLJEDICA PRIRODNIH NEPOGODA 19](#_Toc27736039)

[5. PROGLAŠENJE PRIRODNE NEPOGODE 37](#_Toc27736040)

[5.1. SADRŽAJ PRIJAVE PRVE PROCJENE ŠTETE 38](#_Toc27736041)

[5.2. KONAČNA PROCJENA ŠTETE 38](#_Toc27736042)

[5.2.1. Način izračuna konačne procjene štete 39](#_Toc27736043)

[5.3. ŽURNA POMOĆ 39](#_Toc27736044)

[6. PROCJENA OSIGURANJA OPREME I DRUGIH SREDSTAVA ZA ZAŠTITU I SPRJEČAVANJE STRADANJA IMOVINE, GOSPODARSKIH FUNKCIJA I STRADAVANJA STANOVNIŠTVA 40](#_Toc27736045)

[6.1. PROCJENA PRIRODNIH NEPOGODA NA PODRUČJU GRADA OTOČCA U POSLJEDNJIH 10 GODINA 42](#_Toc27736046)

[7. MJERE I SURADNJA S NADLEŽNIM TIJELIMA 42](#_Toc27736047)

[7.1. POVJERENSTVA 43](#_Toc27736048)

[7.1.1. Gradsko povjerenstvo za procjenu šteta od prirodnih nepogoda 43](#_Toc27736049)

[7.1.2. Županijsko povjerenstvo za procjenu šteta od prirodnih nepogoda 43](#_Toc27736050)

[7.1.3. Stručno povjerenstvo 29](#_Toc27736051)

[7.2. AGROTEHNIČKE MJERE 29](#_Toc27736052)

[7.3. MJERE ZAŠTITE OD SUŠE 46](#_Toc27736053)

[7.4. MJERE CIVILNE ZAŠTITE 47](#_Toc27736054)

[7.5. MJERE ZAŠTITE OD POŽARA 47](#_Toc27736055)

[7.6. MJERE OBRANE OD POPLAVA 47](#_Toc27736056)

[7.7. PRIMJENA JEDINSTVENIH CIJENA I PRIRODA ZA RAZDOBLJE OD 1. TRAVNJA 2019. DO 31. OŽUJKA 2020. GODINE 48](#_Toc27736057)

[7.8. OSIGURANJE USJEVA, ŽIVOTINJA I BILJAKA 48](#_Toc27736058)

[8. ZAKLJUČAK 49](#_Toc27736059)

**POPIS TABLICA**

[Tablica 1. Registar prirodnih nepogoda na području Grada Otočca 17](#_Toc27736060)

[Tablica 2. Prikaz mjera i nositelja uslijed potresa 21](#_Toc27736061)

[Tablica 3. Prikaz mjera i nositelja uslijed poplava 28](#_Toc27736062)

[Tablica 4. Prikaz mjera i nositelja uslijed mraza, vjetra, tuče i suše 33](#_Toc27736063)

[Tablica 5. Procjena opreme i osiguranja – VZG Otočac 40](#_Toc27736064)

[Tablica 6. Procjena opreme i osiguranja – Dom zdravlja Otočac 25](#_Toc27736065)

[Tablica 7. Procjena opreme i osiguranja – Komunalac d.o.o. 41](#_Toc27736066)

[Tablica 8. Procjena opreme i osiguranja – Gacka d.o.o. 41](#_Toc27736067)

[Tablica 9. Štete uslijed prirodnih nepogoda u posljednjih 10 godina 42](#_Toc27736068)

# UVOD

Temeljem članka 17. stavka 1. Zakona o ublažavanju i uklanjanju posljedica prirodnih nepogoda („Narodne novine“, broj 16/19) (u daljnjem tekstu: *Zakon*), predstavničko tijelo jedinice lokalne i područne (regionalne) samouprave do 30. studenog tekuće godine donosi Plan djelovanja u području prirodnih nepogoda za sljedeću kalendarsku godinu radi određenja mjera i postupanja djelomične sanacije šteta od prirodnih nepogoda.

Planom djelovanja definiraju se kriteriji i ovlasti za proglašenje prirodne nepogode, procjena štete od prirodne nepogode, dodjela pomoći za ublažavanje i djelomično uklanjanje posljedica prirodnih nepogoda nastalih na području jedinica lokalne i područne (regionalne) samouprave, upis u Registar šteta od prirodnih nepogoda te druga pitanja u vezi s dodjelom pomoći za ublažavanje i djelomično uklanjanje posljedica prirodnih nepogoda

Temeljem članka 17. stavka 2. *Zakona*, Plan djelovanja treba sadržavati sljedeće:

* popis mjera i nositelja mjera u slučaju nastajanja prirodne nepogode,
* procjene osiguranja opreme i drugih sredstava za zaštitu i sprječavanje stradanja imovine, gospodarskih funkcija i stradanja stanovništva,
* sve druge mjere koje uključuju suradnju s nadležnim tijelima iz *Zakona* i/ili drugih tijela, znanstvenih ustanova i stručnjaka za područje prirodnih nepogoda.

Člankom 17. stavkom 3. *Zakona* izvršno tijelo jedinice lokalne i područne (regionalne) samouprave podnosi predstavničkom do 31. ožujka tekuće godine, Izvješće o izvršenju Plana djelovanja za proteklu kalendarsku godinu.

Osnovni cilj *Zakona* temeljem kojeg se donosi ovaj Plan jest prikazivanje važnosti poljoprivrednih dobara te nužnosti uspostave Registra šteta.

# PRIRODNE NEPOGODE

Prirodnom nepogodom smatraju se iznenadne okolnosti uzrokovane nepovoljnim vremenskim prilikama, seizmičkim uzrocima i drugim prirodnim uzrocima koje prekidaju normalno odvijanje života, uzrokuju žrtve, štetu na imovini i/ili njezin gubitak te štetu na javnoj infrastrukturi i/ili u okolišu.

Prirodnim nepogodama smatraju se:

1. potres,
2. olujni, orkanski i ostali jaki vjetrovi,
3. požar,
4. poplava,
5. suša,
6. tuča,
7. mraz,
8. izvanredno velika visina snijega,
9. snježni nanos i lavina,
10. nagomilavanje leda na vodotocima,
11. klizanje, tečenje, odronjavanje i prevrtanje zemljišta,
12. druge pojave takva opsega koje, ovisno o mjesnim prilikama, uzrokuju bitne poremećaje u životu ljudi na određenom području.

Štetama od prirodnih nepogoda ne smatraju se one štete koje su namjerno izazvane na vlastitoj imovini te štete koje su nastale zbog nemara i/ili zbog nepoduzimanja propisanih mjera zaštite. Kao šteta od prirodne nepogode, za koju se može dati pomoć, smatra se direktna odnosno izravna šteta. Skupine dobara za koje se utvrđuje šteta su: građevine, oprema, zemljište, dugogodišnji nasadi, šume, stoka, obrtna sredstva, ostala sredstva i dobra.

Prirodna nepogoda može se proglasiti ako je vrijednost ukupne izravne štete najmanje 20% vrijednosti izvornih prihoda Grada Otočca za prethodnu godinu ili ako je prirod (rod) umanjen najmanje 30% prethodnog trogodišnjeg prosjeka na području Grada Otočca ili ako je nepogoda umanjila vrijednost imovine na području Grada Otočca najmanje 30%. Ispunjenje uvjeta za proglašenje prirodne nepogode utvrđuje Gradsko povjerenstvo za procjenu šteta od prirodnih nepogoda Grada Otočca.

U Tablici 1. prikazan je registar prirodnih nepogoda, odnosno potencijalnih prijetnji za područje Grada Otočca te u skladu s time u tablici su prikazane moguće posljedice te mjere odgovora na prijetnje.

Registar prirodnih nepogoda Grada Otočca sadrži prirodne prijetnje čija je pojava evidentirana i vjerojatna na području Grada, prirodne prijetnje koje su svojom pojavom nanijele značajne štete na građevinskoj i kritičnoj infrastrukturi, štete na pokretnoj i nepokretnoj imovini, poljoprivrednim površinama te su direktno činile prijetnju životu i zdravlju ljudi kao i prirodne prijetnje koje bi svojom pojavom prouzročile katastrofalne posljedice na području Grada Otočca.

Registar prirodnih nepogoda na području Grada Otočca izrađen je na temelju praćenja pojave prirodnih nepogoda na području Grada u posljednjih 10 godina te prirodnih nepogoda prepoznatih Procjenom rizika od velikih nesreća za Grad Otočac („Službeni vjesnik Grada Otočca“, broj 03/18).

**Tablica 1. Registar prirodnih nepogoda na području Grada Otočca**

| **PRIJETNJA** | **KRATAK OPIS SCENARIJA** | **UTJECAJ NA DRUŠTVENE VRIJEDNOSTI** | **PREVENTIVNE MJERE** | **MJERE ODGOVORA** |
| --- | --- | --- | --- | --- |
| **Potres** | Potres je prirodna nepogoda uzrokovana prirodnim događajem koji je vjerojatno najveći uzrok stradavanja ljudi i uništenja materijalnih dobara. Potresi su uzrok katastrofa koje karakterizira brz nastanak, događaju se učestalo i bez prethodnog upozorenja. | Potresi mogu uzrokovati oštećenje stambenih građevina, industrijske i komunalne infrastrukture, probleme u komunikaciji, neprotočne prometnice, određen broj povrijeđenih i poginulih na što se veže i nedovoljan broj kapaciteta za zbrinjavanje ozlijeđenih, štetu na materijalnim i kulturnim dobrima te okolišu.  | Protupotresno projektiranje i građenje građevina sukladno odgovarajućim tehničkim propisima i hrvatskim/europskim normama. Izgradnja sustava ranog upozoravanja. Edukacija i osposobljavanje operativnih snaga sustava civilne zaštite. | Uzbunjivanje i obavješćivanje, evakuacija, zbrinjavanje, sklanjanje, spašavanje, pružanje prve pomoći. |
| **Poplave** | Na području Grada Otočca poplavama su najugroženije ponorne zone Gacke i Crevarka, te područje uz tok Gacke. | Opskrba vodom i odvodnja: poremećaj u funkcioniranju, izlijevanje otpadnih voda, potapanje podruma, zagađenja izvora vode. Cestovni promet: prekidi i otežano obavljanje djelatnosti do otklanjanja posljedica. Proizvodnja i distribucija električne energije: duži prekidi napajanja el. energijom. | Građenje, tehničko i gospodarsko održavanje regulacijskih i zaštitnih vodnih građevina. Izgradnja sustava ranog upozoravanja. Edukacija i osposobljavanje operativnih snaga sustava civilne zaštite. | Uzbunjivanje i obavješćivanje, evakuacija, zbrinjavanje, sklanjanje, spašavanje, pružanje prve pomoći. |
| **Mraz** | Mraz je oborina koja nastaje  kad uz hladno tlo prizemni sloj zraka pri temperaturi nižoj od 0˚C izravno prijeđe iz vodene pare u led. Prilikom pojave niske temperature dolazi do smrzavanja vode što dovodi do pucanja i širenja tkiva te odumiranja biljaka. Pojavljuje se od rujna do svibnja, pri čemu je najopasniji onaj koji se pojavi u vegetacijskom razdoblju. | Posljedice mogu biti smanjenje prinosa u poljoprivredi i povrtlarstvu. | Edukacija i osposobljavanje građana. | Upozoravanje. |
| **Tuča** | Područje Hrvatske nalazi se u umjerenim geografskim širinama gdje je pojava tuče i sugradice relativno česta. Pojava tuče i sugradice najčešća je u toplom dijelu godine. | Štete na poljoprivrednim površinama, stambenim, gospodarskim, poslovnim objektima, automobilima. | Potrebno je izbjegavati izgradnju nasada i građevina osjetljivih na kišu i tuču te poticati njihovo osiguranje. Osjetljivu kulturnu baštinu i imovinu potrebno je preventivno zaštititi od ugroze. | Upozoravanje. |
| **Vjetar** | Olujni vjetar, a ponekad i orkanski, zajedno s velikom količinom kiše ili čak i tučom, osim što stvara velike štete na imovini, poljoprivrednim i šumarskim dobrima, raznim građevinskim objektima, u prometu i tako nanosi gubitke u gospodarstvu, ugrožava i često puta odnosi ljudske živote. | Štete na objektima elektroenergetike, telekomunikacija, poljoprivrednim površinama, šteta na stambenim, gospodarskim te poslovnim objektima i sl. | Prilikom projektiranja objekata voditi računa da isti izdrže opterećenja navedenih vrijednosti koje podrazumijevaju olujno i orkansko nevrijeme.Uz prometnice koje prolaze kroz šumsko područje održavati svijetle pruge bez vegetacije i sastojina kako uslijed olujnog i orkanskog nevremena ne bi došlo do ugrožavanja prometa i njegovih sudionika.Izbor građevnog materijala, a posebno za izgradnju krovišta i nadstrešnica treba prilagoditi jačini vjetra. Kod planiranja i gradnje prometnica potrebno je voditi računa o vjetru i pojavi ekstremnih zračnih turbulencija.  | Upozoravanje, obavješćivanje.Postojeće operativne snage sustava civilne zaštite dovoljne su za pomoć stanovništvu u saniranju posljedica uzrokovanih vjetrom. |
| **Požar** | Ugroženost od požara dolazi do izražaja u ljetnim mjesecima te u sušnim vremenskim razdobljima. Požari otvorenog tipa stvaraju znatne izravne i neizravne štete, a njihovo gašenje ponekad iziskuje angažiranje velikog materijalnog, tehničkog i kadrovskog potencijala sustava civilne zaštite. Osim što šuma i sva ostala zemljišta obrasla vegetacijom imaju gospodarsku važnost kao izvori sirovina, poljoprivredna zemljišta za proizvodnju hrane, navedeni prostori predstavljaju i dobra od općeg interesa koja iziskuju posebnu zaštitu. | U slučaju požara moguć je nastanak štete na: šumskim i poljoprivrednim područjima, građevinama, pokretninama kao i određeni broj stradalih osoba (lake ozljede/teže ozljede/smrtno stradavanje), što se ne može uvijek izbjeći. Moguć je i kratkotrajni prekid (do par dana) opskrbe energijom, vodom, namirnicama ili zastoji u prometu. Ne očekuje se značajniji efekt na odvijanje turističke sezone, ali mjere oporavka vegetacije su dugoročne. | U cilju zaštite od požara potrebno je provoditi preventivne mjere zaštite od požara, educirati stanovništvo kako bi se spriječio nastanak požara, jer je najčešći način izazivanja istog nemar ili nepažnja (paljenje korova i sl.) | Motrenje i rano upozoravanje. |
| **Suša** | Meteorološka suša ili dulje razdoblje bez oborina može uzrokovati ozbiljne štete u poljodjelstvu, vodoprivredi te drugim gospodarskim djelatnostima. Za poljodjelstvo mogu biti opasne suše koje nastaju u vegetacijskom razdoblju. Nedostatak oborina u duljem vremenskom razdoblju može, s određenim faznim pomakom, uzrokovati i hidrološku sušu koja se očituje smanjenjem površinskih i dubinskih zaliha vode. | Suša bi neminovno utjecala na vodostaje rijeka, vodocrpilišta i druge izvore vode za piće (bunare), jer bi se razina istih snizila u ovisnosti od vremenskog trajanja suše. Smanjenjem nivoa i količine vode u vodnim objektima, otežala bi se distribucija iste korisnicima, a mogućnost pojave zaraze (hidrične epidemije – trbušni tifus, dizenterija, hepatitis) su veće. | Navodnjavanje, savjetovanje | Upozoravanje. |

# POPIS MJERA I NOSITELJA MJERA U SLUČAJU NASTAJANJA PRIRODNE NEPOGODE NA PODRUČJU GRADA OTOČCA

Prilikom provedbe mjera radi djelomičnog ublažavanja šteta od prirodnih nepogoda, o kojima odlučuju nadležna tijela iz ovoga *Zakona,* obvezno se uzima u obzir opseg nastalih šteta i utjecaj prirodnih nepogoda na stradanja stanovništva, ugrozu života i zdravlja ljudi te onemogućavanje nesmetanog funkcioniranja gospodarstva.

**Tablica 2. Prikaz mjera i nositelja uslijed potresa**

| **ZADAĆA**  | **OPERATIVNI POSTUPCI, KAPACITETI I OPERATIVNI DOPRINOS**  | **NOSITELJI** |
| --- | --- | --- |
| Organizacija spašavanja i raščišćavanja, zadaće sudionika i operativnih snaga civilne zaštite koje raspolažu kapacitetima za spašavanje iz ruševina na svim razinama sustava i drugi podaci bitni za operativno djelovanje Stožera civilne zaštite  | Stožer utvrđuje prioritete u raščišćavanju ruševina. Stožer nakon analize određuje mobilizaciju materijalno–tehničkih sredstava.Ako postojeće snage i materijalna sredstva nisu dovoljna gradonačelnik traži pomoć od Ličko-senjske županije.Sigurnim zonama u ugroženom području mogu se definirati svi otvoreni prostori na udaljenosti ½ visine zgrade. Mogu se poistovjetiti s lokacijama za prikupljanje i prihvat stanovništva.U raščišćavanju ruševina i spašavanju zatrpanih osoba sudjeluju: JVP Gospić, VZ Grada Otočca, HGSS – Stanica Gospić. U početku je najvažnije osigurati prohodnost putova i osigurati vodu za piće, kako za snage civilne zaštite, tako i za stanovništvo. Komunikacija sa Stožerom civilne zaštite i drugim operativnim snagama sustava civilne zaštite ostvaruje se putem telefona, mobitela ili e-mailom.  | Za prikupljanje informacija o stanju prohodnosti prometnica zadužen je:* Koordinator na lokaciji
* **(Prilog 1.7.)**
* Stožer civilne zaštite
* **(Prilog 1.1.)**
* PU ličko-senjska − PP Otočac **(Prilog 5.)**
* Povjerenici civilne zaštite

**(Prilog 1.6.)*** HGSS – Stanica Gospić

**(Prilog 1.4.)*** Dobrovoljna vatrogasna društva **(Prilog 1.2.)**
* JVP Gospić **(Prilog 1.2.)**
* Pravne osobe od interesa za sustav civilne zaštite

**(Prilog 1.8.)*** Udruge **(Prilog 1.5.)**
 |
| Evakuacija i zbrinjavanje stanovništva, materijalnih i kulturnih dobara, osobna i uzajamna pomoć te obavljanje potrebnih radnji i izvođenje radova na ruševinama izvršit će snage sustava civilne zaštite. | * Dobrovoljna vatrogasna društva **(Prilog 1.2.)**
* Povjerenici civilne zaštite

**(Prilog 1.6.)** |
| Organizaciju za prikupljanje, prijevoz i odlaganje izvršava koncesionar za odvoz otpada i pravne osobe s građevinskom mehanizacijom s područja nadležnosti Grada i pravne osobe s građevinskom mehanizacijom koje mogu pomoći u odvozu građevinskog materijala. | * Pravne osoba od interesa za sustav civilne zaštite

**(Prilog 1.8.)** |
| Organizacija zaštite objekata kritične infrastrukture i suradnja s pravnim osobama s ciljem osiguranja kontinuiteta njihovog djelovanja  | Uspostava opskrbe električnom energijom  | * HEP ODS d.o.o. Elektrolika Gospić **(Prilog 5.)**
 |
| Redovna opskrba vodom | * Komunalac d.o.o. Otočac **(Prilog 5.)**
 |
| Popravak telefonske infrastrukture (područne centrale, mjesne centrale, repetitori, stupovi nadzemne telefonske mreže) | * Hrvatski telekom d.d.

**(Prilog 5.)** |
| Popravak prometnica | * Županijska uprava za ceste Ličko-senjske županije

**(Prilog 5.)*** Grad Otočac **(Prilog 6.)**
 |
| Organizacija gašenja požara (nositelji, zadaće, nadležnosti i usklađivanje) | Sukladno Planu zaštite od požara i tehnoloških ekplozija, Stožer prikuplja informacije o požarnoj opasnosti, a za to je zadužen član Stožera za protupožarnu zaštitu. Stožer se informira o potrebi iskapčanja pojedinih energenta na prijedlog člana Stožera za protupožarnu zaštitu. | * Dobrovoljna vatrogasna društva **(Prilog 1.2.)**
* JVP Gospić **(Prilog 1.2.)**
 |
| Organizacija reguliranja prometa i osiguranja za vrijeme intervencija | Stožer definira prioritete u sanaciji prometnica. | * Stožer civilne zaštite

**(Prilog 1.1.)** |
| Za ocjenu stanja i funkcionalnosti prometa i komunikacijskih sustava i objekata zadužena je PU ličko-senjska – PP Otočac, Županijska uprava za ceste Ličko-senjske županije, * donošenje odluka o zabrani cestovnog prometa poradi zaštite sigurnosti na pogođenom području u nadležnosti je PU ličko-senjske – PP Otočac,
* uspostavu alternativnih prometnih pravaca provodi PU ličko-senjska – PP Otočac,
* nadzor i čuvanje ugroženog područja provodi PU ličko-senjska – PP Otočac,
* osiguravanje područja intervencija provodi PU ličko-senjska – PP Otočac.
 | * PU ličko-senjska – PP Otočac **(Prilog 5.)**
* Županijska uprava za ceste Ličko-senjske županije

**(Prilog 5.)** |
| Osiguranje telekomunikacijskih veza korisnika s prednošću uporabe. | * Hrvatski telekom d.d.

**(Prilog 5.)** |
| Organizacija pružanja medicinske pomoći i medicinskog zbrinjavanja | Stožer prikuplja informacije o stanju objekata za pružanje zdravstvenih usluga, a za to je zadužen član Stožera za zdravstveno zbrinjavanje. Stožer prikuplja informacije o stanju medicinske opreme i zaliha lijekova te sanitetskog materijala. | * Koordinator na lokaciji

**(Prilog 1.7.)*** Stožer civilne zaštite

**(Prilog 1.1.)** |
| Prvu pomoć pružiti će Zavod za hitnu medicinu Ličko-senjske županije, Gradsko društvo Crvenog križa Otočac. | * Zavod za hitnu medicinu Ličko-senjske županije **(Prilog 4.)**
* Dom zdravlja Otočac

**(Prilog 4.)*** Gradsko društvo Crvenog križa Otočac **(Prilog 1.3.)**
* HGSS – Stanica Gospić

**(Prilog 1.4.)** |
| Opskrbu sanitetskim materijalom i opremom osigurati će Dom zdravlja Otočac. U slučaju potrebe, gradonačelnik traži pomoć od Ličko-senjske županije. | * Dom zdravlja Otočac

**(Prilog 4.)** |
| Organizacija pružanja veterinarske pomoći | Stožer prikuplja informacije o stoci i domaćim životinjama koje su bez nadzora. Načelnik Stožera zatražiti će podatke od povjerenika za civilnu zaštitu za:* praćenje stanja i provođenje aktivnosti na sprječavanju nastanka ili širenja zaraznih bolesti,
* nadzor nad prometom i distribucijom namirnica životinjskog porijekla,
* prikupljanje i zbrinjavanje životinja,
* liječenje, klanje ili eutanazija životinja i
* druge provedbene aktivnosti.
 | * Veterinarska stanica Otočac d.o.o. **(Prilog 4.)**
 |
| Za organizaciju prikupljanja životinjskih leševa zadužena je Veterinarska stanica Otočac d.o.o. Praćenje stanja i provođenje aktivnosti na sprječavanju nastanka ili širenja zaraznih bolesti u nadležnosti je Zavoda za javno zdravstvo – higijensko epidemiološka služba. Neškodljivo uklanjanje ranjenih, ozlijeđenih ili bolesnih životinja u nadležnosti je Veterinarske stanice Otočac d.o.o. Pomoć u asanaciji mogu pružiti lovačke udruge. | * Veterinarska stanica Otočac d.o.o. **(Prilog 4.)**
 |
| Organizacija provođenja evakuacije | Gradonačelnik uz konzultaciju sa Stožerom civilne zaštite donosi Odluku o provođenju evakuacije stanovništva, materijalnih dobara i životinja s određenog područja ovisno o događaju. Odluka se prenosi sredstvima javnog ili sredstvima lokalnog priopćavanja, a može se prenijeti i sustavima za uzbunjivanje, davanjem znaka nadolazeća opasnost i govornim informacijama. Također Odluka se može prenijeti i putem povjerenika civilne zaštite za određeno područje ili dijelove naselja odnosno za područje pojedinog mjesnog odbora. Paralelno s dostavom obavijesti o provođenju evakuacije, pokreće se aktiviranje sustava evakuacije od strane gradonačelnika ili načelnika Stožera civilne zaštite i pravne osobe s prometnim sredstvima za prijevoz stanovništva kao i PP Otočac poradi reguliranja prometa i osiguranja provođenja evakuacije te zaštite imovine osoba koje su napustile područje. Planiranje evakuacije u slučaju razornog potresa na području Grada provodit će se prvenstveno za stanovništvo koje stanuje u starijim stambenim objektima. Evakuacija/ samoevakuacija stanovništva započinje nakon utvrđene opasnosti i zapovijedi za evakuaciju od gradonačelnika. Evakuacija stanovništva provodit će se uglavnom osobnim vozilima građana. Za početak provođenja evakuacije angažirati će se povjerenici civilne zaštite. Nakon mobilizacije, provođenje evakuacije izvršit će dobrovoljna vatrogasna društva i prijevoznici. Pravce evakuacije zavisno od nastale situacije ugroženog područja odredit će Stožer u suradnji s PP Otočac i povjerenicima civilne zaštite.  | * Stožer civilne zaštite

**(Prilog 1.1.)*** Povjerenici civilne zaštite **(Prilog 1.6.)**
* Dobrovoljna vatrogasna društva **(Prilog 1.2.)**
* PU ličko-senjska – PP Otočac **(Prilog 5.)**
* Gradsko društvo Crvenog križa Otočac **(Prilog 1.3.)**
* Centar za socijalnu skrb Senj, Podružnica Otočac **(Prilog 5.)**
* Pravne osobe od interesa za sustav civilne zaštite
* **(Prilog 1.8.)**
 |
| Organizacija provođenja zbrinjavanja | U zbrinjavanju ugroženog i stradalog stanovništva angažirat će se: redovne zdravstvene institucije i ustanove, Gradsko društvo Crvenog križa Otočac, Centar za socijalnu skrb Senj - Podružnica Otočac, ekipe za prihvat ugroženog stanovništva.Potrebnu hranu, prijevoz i ostalo osigurat će stručne službe Grada. Za prihvat ugroženog stanovništva i Gradsko društvo Crvenog križa Otočac uz pomoć udruga građana organiziraju razmještaj u objektima namijenjenim za smještaj evakuiranog stanovništva, organiziraju postavljanje ležajeva, uređenje prostora, određuju dežurne osobe, organiziraju dobavu hrane i vode za piće. Centar za socijalnu skrb Senj, Podružnica Otočac uspostavlja usku suradnju u provedbi navedenih zadaća s organizacijom Crvenog križa u materijalnom i drugom osiguranju potreba osoba koje podliježu zbrinjavanju.Timovi opće medicine pružaju psiho-socijalnu i zdravstvenu njegu osobama na zbrinjavanju i upućuju prema potrebi u specijalizirane zdravstvene ustanove. Udruge pomažu u zadovoljavanju potreba osoba na zbrinjavanju, pripremanju hrane, opsluživanju te organizaciji društvenog života u objektima. Dobrovoljna vatrogasna društva sudjeluju u dobavi potrebnih količina pitke i tehničke vode, prijenosu bolesnih osoba u transportna sredstva, prijevozu i drugo***.***Pregled mogućih lokacija za podizanje šatorskih i drugih privremenih naselja:zelene površine na području Grada (blizina mogućih priključaka na infrastrukturu).Za pružanje prve medicinske pomoći na području Grada pobrinut će se Zavod za hitinu medicinu Ličko-senjske županije, Gradsko društvo Crvenog križa Otočac, HGSS – Stanica Gospić, Centar za socijalnu skrb Senj, Podružnica Otočac. Nositelj veterinarskog zbrinjavanja na području Grada je Veterinarska stanica Otočac d.o.o. Smještaj stoke vršit će vlasnici stoke uz koordinaciju povjerenika za civilnu zaštitu i Stožera civilne zaštite. Stočna hrana uskladištit će se u privatna domaćinstva prema raspoloživim kapacitetima.  | * Gradsko društvo Crvenog križa Otočac **(Prilog 1.3.)**
* Centar za socijalnu skrb Senj, Podružnica Otočac **(Prilog 5.)**
* Udruge **(Prilog 1.5)**
* Dobrovoljna vatrogasna društva **(Prilog 1.2.)**
* Zavod za hitnu medicinu Ličko-senjske županije

**(Prilog 4.)*** HGSS – Stanica Gospić

**(Prilog 1.4.)*** Pravne osobe od interesa za sustav civilne zaštite

**(Prilog 1.8.)*** Veterinarska stanica Otočac d.o.o. **(Prilog 4.)**
* Povjerenici civilne zaštite
* **(Prilog 1.6.)**
* Stožer civilne zaštite

**(Prilog 1.1.)** |
| Organizacija osiguravanja hrane i vode za piće | Stožer prikuplja informacije o stanju vodoopskrbnog sustava, a za to je zadužen član Stožera za vodoopskrbu uz suradnju sa Zavodom za javno zdravstvo Ličko-senjske županije. Do uspostave vodoopskrbnog sustava organizira se dovoz vode na punktove po ugroženom području, a raspored određuje član Stožera za protupožarnu zaštitu. Stožer određuje minimalne dnevne količine vode po osobi. U slučaju onečišćenja vode u zdencima aktivirat će se operativne snage civilne zaštite radi dezinfekcije zdenaca, a prema uputama Zavoda za javno zdravstvo Ličko-senjske županije (Higijensko-epidemiološka služba). Stožer organizira dopremu prehrambenih artikala. Stožer organizira distribuciju hrane. | * Stožer civilne zaštite

**(Prilog 1.1.)*** Zavod za javno zdravstvo Ličko-senjske županije

**(Prilog 4.)** * Gradsko društvo Crvenog križa Otočac **(Prilog 1.3.)**
* Povjerenici civilne zaštite **(Prilog 1.6.)**
* Dobrovoljna vatrogasna društva **(Prilog 1.2.)**
 |
| Organizacija središta za informiranje stanovništva | Stožer započinje prikupljanje podataka o stanju u srušenim i oštećenim objektima, posebno u javnim školama, domovima, crkvama, trgovinama, ugostiteljskim objektima. Informacije se prikupljaju od strane gradonačelnika, predsjednika mjesnih odbora i povjerenika civilne zaštite po mjesnim odborima i Centra 112.Informiranje građana o mjerama i postupcima za zaštitu zdravlja, života i imovine, informiranje o evakuaciji i mjestima okupljanja, osiguranje vozila za evakuaciju, osiguranje hrane i vode za piće, utvrđivanje lokacija, prihvat i zbrinjavanje stanovništva, organizacija života u prihvatnom centru (koristi se sustav javnog uzbunjivanja, lokalne radio stanice, Internet za prenošenje uputa o postupcima bitnim za preživljavanje tijekom trajanja događaja i mjerama koje treba provesti nakon njegovog okončanja), | * Stožer civilne zaštite

**(Prilog 1.1.)*** Grad Otočac **(Prilog 6.)**
* Povjerenici civilne zaštite

**(Prilog 1.6.)*** Koordinator na lokaciji

**(Prilog 1.7.)*** Mediji javnog priopćavanja

**(Prilog 5.)** |
| Organizacija prihvata pomoći | Osiguranje ljudstva i materijalnih sredstava  | * Grad Otočac **(Prilog 6.)**
 |
| Za prihvat sanitetskog materijala i lijekova zadužen je Grad Otočac.Organizacija prihvata pomoći i pripreme objekata za zbrinjavanje. | * Povjerenici civilne zaštite

**(Prilog 1.6.)*** Dobrovoljna vatrogasna društva **(Prilog 1.2.)**
 |
| Punkt za prihvat pomoći biti će uspostavljen u Ambulanti doma zdravlja Ličko-senjske županije, a za prihvat je zadužen član Stožera za zdravstveno zbrinjavanje. Vatrogasne postrojbe prihvaćaju se na lokaciji vatrogasnog doma, a za prihvat je zadužen član Stožera za protupožarnu zaštitu. | * Stožer civilne zaštite

**(Prilog 1.1.)*** Dobrovoljna vatrogasna društva **(Prilog 1.2.)**
 |
| Organizacija pružanja psihološke pomoći | Psihološku potporu pružiti će djelatnici Centra za socijalnu skrb.  | * Centar za socijalnu skrb Senj, Podružnica Otočac **(Prilog 5.)**
 |

**Tablica 3. Prikaz mjera i nositelja uslijed poplava**

| **ZADAĆA** | **OPERATIVNI POSTUPCI, KAPACITETI I OPERATIVNI DOPRINOS**  | **NOSITELJI** |
| --- | --- | --- |
| Organizacija provođenja obveza iz Državnog plana obrane od poplava (način suradnje s kapacitetima Hrvatskih voda) i Provedbenog plana obrane od poplava | Hrvatske vode aktiviraju vlastite snage sukladno operativnim planovima na način da aktiviraju certificirano poduzeće sa strojevima i opremom.Stožer civilne zaštite uvodi dežurstvo i nalaže aktivnosti na provedbi mjera obrane od poplava, na područjima svoje nadležnosti, na inicijativu rukovoditelja obrane od poplava.Stožer civilne zaštite održava stalnu vezu s rukovoditeljem obrane od poplava Hrvatskih voda mobilnom i fiksnom telefonijom direktno ili putem Centra 112. | * Hrvatske vode, VGI za male slivove „Lika, Podvelebitsko primorje i otoci“ **(Prilog 5.)**
* Grad Otočac **(Prilog 6.)**
 |
| Organizacija i pregled obveza sudionika i operativnih snaga sustava civilne zaštite koji se trebaju uključiti u obranu od poplava | Stožer civilne zaštite uvodi dežurstvo i nalaže aktivnosti na provedbi mjera obrane od poplava.Gradonačelnik poziva djelatnike Grada za pružanje administrativne i druge pomoći za potrebe civilne zaštite. | * Stožer civilne zaštite

**(Prilog 1.1.)*** Grad Otočac **(Prilog 6.)**
 |
| Uzbunjivanje stanovništva provodit će se vatrogasnim sirenama.Za uzbunjivanje stanovništva zadužen je zapovjednik DVD-a. | * Dobrovoljna vatrogasna društva **(Prilog 1.2.)**
 |
| Uklanjanje naplavina, spašavanje ljudi iz poplavnog područja obavljat će Dobrovoljna vatrogasna društva (ispumpavanje vode, uklanjanje naplavina, spašavanje ljudi i imovine i sl.). U svrhu pravovremenog izvršenja radnji na obrani od poplava, a prema veličini i intenzitetu porasta vodostaja, poduzimaju se i odgovarajuće mjere angažiranja potrebne radne snage, prijevoznih sredstava i sl.  | * Dobrovoljna vatrogasna društva **(Prilog 1.2.)**
* PU ličko-senjska – PP Otočac  **(Prilog 5.)**
* vlasnici kritične infrastrukture (vodoopskrba, elektroopskrba, telekomunikacije, promet) **(Prilog 5.)**
* HGSS –Stanica Gospić

**(Prilog 1.4.)** |
| Načela za zaštitu ugroženih objekata kritične infrastrukture i obveze vlasnika kritične infrastrukture | Vlasnici kritične infrastrukture | * vlasnici kritične infrastrukture **(Prilog 5.)**
 |
| Uspostava opskrbe električnom energijom  | * HEP ODS d.o.o. Elektrolika Gospić **(Prilog 5.)**
 |
| Redovna opskrba vodom | * Komunalac d.o.o. Otočac **(Prilog 5.)**
 |
| Popravak telefonske infrastrukture (područne centrale, mjesne centrale, repetitori, stupovi nadzemne telefonske mreže) | * Hrvatski telekom d.d.

**(Prilog 5.)** |
| Popravak prometnica | * Županijska uprava za ceste Ličko-senjske županije

**(Prilog 5.)** |
| Organizacija pružanja drugih mjera civilne zaštite tijekom reagiranja sustava civilne zaštite u poplavama (uključujući evakuaciju i zbrinjavanje) | Pružanje prve medicinske pomoći unesrećenima | * Zavod za hitnu medicinu Ličko-senjske županije

**(Prilog 4.)*** Dom zdravlja Otočac

**(Prilog 4.)*** HGSS – Stanica Gospić

**(Prilog 1.4.)** |
| Stožer prikuplja informacije o stoci i domaćim životinjama koje su bez nadzora.Načelnik Stožera zatražit će podatke od povjerenika civilne zaštite i koordinatora na lokaciji.Nadležnost za:* praćenje stanja i provođenje aktivnosti na sprječavanju nastanka ili širenja zaraznih bolesti;
* nadzor nad prometom i distribucijom namirnica životinjskog porijekla
* prikupljanje i zbrinjavanje životinja; liječenje, klanje ili eutanazija životinja i dr.
 | * Koordinatori na lokaciji

**(Prilog 1.7.)*** Veterinarska stanica Otočac d.o.o. **(Prilog 4.)**
* Udruge građana **(Prilog 1.5.)**
 |
| Pružanje psihološke potpore | * Centar za socijalnu skrb Senj, Podružnica Otočac **(Prilog 5.)**
 |
| Opskrba sanitetskim materijalom i opremom | * Dom zdravlja Otočac **(Prilog 4.)**
 |
| Upotreba raspoloživih materijalno-tehničkih sredstava za zaštitu od poplavaU zaštiti od poplava koristit će se materijalno tehnička sredstva:* sredstva i oprema Dobrovoljnih vatrogasnih društava i po potrebi JVP Gospić;
* licencirano poduzeće Hrvatskih voda (poduzeća čiji su djelatnici osposobljeni za radove sa strojevima na rijekama, akumulacionim jezerima;
* strojevi i oprema građevinskih poduzeća, strojevi i oprema građana - obrtnika (priručna sredstva i sl.).
 | * Dobrovoljna vatrogasna društva **(Prilog 1.2.)**
* JVP Gospić **(Prilog 1.2.)**
* Pravne osobe od interesa za sustav civilne zaštite

**(Prilog 1.8.)** |
| Organizacija provođenja asanacijeProvođenje asanacije terena provodit će komunalne tvrtke, pravne osobe s građevinskom mehanizacijom, vatrogasne snage, povjerenici civilne zaštite, vlasnici kritične infrastrukture, vlasnici objekata, stanovništvo, a po potrebi i ostale snage civilne zaštite. | * Dobrovoljna vatrogasna društva **(Prilog 1.2.)**
* HEP ODS D.O.O. Elektrolika Gospić **(Prilog 5.)**
* Hrvatski telekom **(Prilog 5.)**
* Povjerenici civilne zaštite **(Prilog 1.6.)**
* strojevi i oprema građevinskih poduzeća
 |
| Organizacija provođenja evakuacijeGradonačelnik, uz konzultaciju sa Stožerom civilne zaštite, donosi Odluku o provođenju evakuacije stanovništva, materijalnih dobara i životinja s određenog područja ovisno o događaju. Odluka se prenosi sredstvima javnog ili sredstvima lokalnog priopćavanja, a može se prenijeti i sustavima za uzbunjivanje, davanjem znaka nadolazeća opasnost i govornim informacijama. Također Odluka se može prenijeti i putem povjerenika civilne zaštite za određeno područje ili dijelove naselja odnosno za područje pojedinog mjesnog odbora. Paralelno s dostavom obavijesti o provođenju evakuacije, pokreće se aktiviranje sustava evakuacije od gradonačelnika ili načelnika Stožera civilne zaštite i pravne osobe s prometnim sredstvima za prijevoz stanovništva kao i PP Otočac poradi reguliranja prometa i osiguranja provođenja evakuacije te zaštite imovine osoba koje su napustile područje. Evakuacija/samoevakuacija stanovništva započinje nakon utvrđene opasnosti i zapovijedi za evakuaciju od gradonačelnika. Evakuacija stanovništva provodit će se uglavnom osobnim vozilima građana. Za početak provođenja evakuacije angažirat će se povjerenici civilne zaštite. Nakon mobilizacije, provođenje evakuacije izvršit će Dobrovoljna vatrogasna društva. Pravce evakuacije zavisno od nastale situacije ugroženog područja odredit će Stožer u suradnji s PP Otočac i povjerenicima civilne zaštite.  | * Stožer civilne zaštite

**(Prilog 1.1.)*** Povjerenici civilne zaštite **(Prilog 1.6.)**
* Dobrovoljna vatrogasna društva **(Prilog 1.2.)**
* Pravne osobe s prijevoznim sredstvima **(Prilog 5.)**
 |
| U zbrinjavanju ugroženog i stradalog stanovništva angažirat će se: redovne zdravstvene institucije i ustanove, Gradsko društvo Crvenog križa Otočac, ekipe za prihvat ugroženog stanovništva.Potrebnu hranu, prijevoz i ostalo osigurat će stručne službe Grada.Ekipe za prihvat ugroženog stanovništva i Gradsko društvo Crvenog križa Otočac uz pomoć udruga građana organiziraju razmještaj u objektima namijenjenim za smještaj evakuiranog stanovništva, organiziraju postavljanje ležajeva, uređenje prostora, određuju dežurne osobe, organiziraju dobavu hrane i vode za piće. Centar za socijalnu skrb Senj, Podružnica Otočac uspostavlja usku suradnju u provedbi navedenih zadaća s organizacijom Crvenog križa u materijalnom i drugom osiguranju potreba osoba koje podliježu zbrinjavanju.Timovi opće medicine pružaju psiho-socijalnu i zdravstvenu njegu osobama na zbrinjavanju i upućuju prema potrebi u specijalizirane zdravstvene ustanove.Udruge - pomažu u zadovoljavanju potreba osoba na zbrinjavanju, pripremanju hrane, opsluživanju te organizaciji društvenog života u objektima.Dobrovoljna vatrogasna društva sudjeluju u dobavi potrebnih količina pitke i tehničke vode, prijenosu bolesnih osoba u transportna sredstva, prijevozu i dr.Pregled mogućih lokacija za podizanje šatorskih i drugih privremenih naselja* + zelene površine na području Grada (blizina mogućih priključaka na infrastrukturu).

Za pružanje prve medicinske pomoći na području Grada pobrinut će se Zavod za hitinu medicinu Ličko-senjske županije, Gradsko društvo Crvenog križa Otočac, Hrvatska Gorska služba spašavanja – Stanica Gospić, Centar za socijalnu skrb Senj, Podružnica Otočac.Nositelj veterinarskog zbrinjavanja na području Grada je Veterinarska stanica Otočac d.o.o.Smještaj stoke vršit će vlasnici stoke uz koordinaciju povjerenika za civilnu zaštitu i Stožera civilne zaštite. Stočna hrana uskladištit će se u privatna domaćinstva prema raspoloživim kapacitetima.  | * + Gradsko društvo Crvenog križa Otočac **(Prilog 1.3.)**
	+ Grad Otočac **(Prilog 6.)**
	+ Centar za socijalnu skrb Senj, Podružnica Otočac **(Prilog 5.)**
	+ Dobrovoljna vatrogasna društva **(Prilog 1.2.)**
	+ HGSS – Stanica Gospić

**(Prilog 1.4.)*** + Veterinarska stanica Otočac d.o.o. **(Prilog 4.)**
 |
| Reguliranje prometa i osiguranja za vrijeme intervencija | Za ocjenu stanja i funkcionalnosti prometa i komunikacijskih sustava i objekata zadužena je PU ličko-senjska –PP Otočac , Županijska uprava za ceste Ličko-senjske županije, Stožer definira prioritete u sanaciji prometnica | * PU Ličko-senjska–PP Otočac **(Prilog 5.)**
* Županijska uprava za ceste Ličko-senjske županije

**(Prilog 5.)** |
| Donošenje odluka o zabrani cestovnog prometa poradi zaštite sigurnosti na pogođenom području u nadležnosti je PU ličko-senjska–PP Otočac  |
| Uspostavu alternativnih prometnih pravaca provodi PU ličko-senjska –PP Otočac  |
| Osiguravanje područja intervencija provodi PU Ličko-senjska–PP Otočac  |
| Nadzor i čuvanje ugroženog područja |
| Osiguranje telekomunikacijskih veza korisnika s prednošću uporabe  | * Hrvatski telekom d.d.

**(Prilog 5.)** |
| Vlasnici objekata, stanovništvo, a po potrebi i ostale snage civilne zaštite. |  |

**Tablica 4. Prikaz mjera i nositelja uslijed mraza, vjetra, tuče i suše**

| **ZADAĆA** | **OPERATIVNI POSTUPCI, KAPACITETI I OPERATIVNI DOPRINOS**  | **NOSITELJI** |
| --- | --- | --- |
| Organizacija obavještavanja o pojavi opasnosti | Prema Standardnom operativnom postupku za korištenje vremenskih prognoza Državnog hidrometeorološkog zavoda obavijest o nadolazećoj opasnosti dolazi u Centar 112, Područne ustrojstvene jedinice koji zatim obavještava gradonačelnikaPODSJETNIK ZA OBAVJEŠĆIVANJE JAVNOSTI Obavijest sredstvima javnog priopćavanja daje gradonačelnik ili osoba koju ovlasti; * službena objava podataka o žrtvama,
* stanje na pogođenom području,
* opasnosti za ljude materijalna dobra i okoliš,
* mjere koje se poduzimaju,
* putovi evakuacije i lokacije za prihvat i pružanje prve medicinske pomoći,
* provođenje osobne i uzajamne zaštite
* sudjelovanje i suradnja s operativnim snagama civilne zaštite,
* pristup dodatnim informacijama,
* ostale činjenice u svezi sa specifičnim okolnostima događaja i dr.
 | * gradonačelnik **(Prilog 6.)**
 |
| Organizacija provođenja mjera i aktivnosti sudionika operativnih snaga civilne zaštite za preventivnu zaštitu i otklanjanje posljedica ekstremnih vremenskih uvjeta | Osiguranje preventivnih mjera, snabdijevanje stanovništva vodom i hranom, nositelji aktivnosti su Grad i dobrovoljna vatrogasna društva. Mogućnost dopreme vode iz izvorišta, cisterni i bunara. | * Dobrovoljna vatrogasna društva **(Prilog 1.2.)**
* JVP Gospić **(Prilog (1.2.)**
* Vlasnici kritične infrastrukture **(Prilog 5.)**
* Grad Otočac **(Prilog 6.)**
* Gradsko društvo Crvenog križa Otočac **(Prilog 1.3.)**
* Komunalac d.o.o. Otočac **(Prilog 5.)**
 |
| Organizacija provođenja asanacijeProvođenje asanacije terena provodit će komunalne tvrtke, pravne osobe s građevinskom mehanizacijom, vatrogasne snage, postrojba civilne zaštite, povjerenici civilne zaštite, vlasnici kritične infrastrukture, vlasnici objekata, stanovništvo, a po potrebi i ostale snage civilne zaštite. | * Dobrovoljna vatrogasna društva **(Prilog 1.2.)**
* JVP Gospić **(Prilog 1.2.)**
* HEP ODS d.o.o. Elektrolika Gospić **(Prilog 5.)**
* Komunalac d.o.o. Otočac **(Prilog 5.)**
* Hrvatski telekom **(Prilog 5.)**
* Povjerenici civilne zaštite **(Prilog 1.6.)**
 |
|  | Organizacija pružanja prve medicinske pomoći i medicinskog zbrinjavanjaStožer prikuplja informacije o stanju objekata za pružanje zdravstvenih usluga.Stožer prikuplja informacije o stanju medicinske opreme i zaliha lijekova te sanitetskog materijala.Prvu pomoć pružit će Zavod za hitnu medicinu Ličko-senjske županije, Gradsko društvo Crvenog križa Otočac.Medicinsko zbrinjavanje provodit će Dom zdravlja Otočac, Opća bolnica Gospić.Psihološku potporu pružit će djelatnici Centra za socijalnu skrb Senj, Podružnica Otočac. U slučaju potrebe, gradonačelnik traži pomoć od Ličko-senjske županije. | * Zavod za hitnu medicinu Ličko-senjske županije

**(Prilog 4.)*** Dom zdravlja Otočac

**(Prilog 4.)*** Gradsko društvo Crvenog križa Otočac **(Prilog 1.3.)**
* HGSS – Stanica Gospić

**(Prilog 1.4.)*** za provođenje higijensko epidemioloških mjera zadužen je: Zavod za javno zdravstvo Ličko-senjske županije

**(Prilog 4.)*** Opća bolnica Gospić

**(Prilog 4.)** |
| Organizacija pružanja veterinarske pomoćiStožer prikuplja informacije o stoci i domaćim životinjama koje su bez nadzora.Za praćenje stanja i provođenje aktivnosti na sprečavanju nastanka ili širenja zaraznih bolesti zadužena je Veterinarska stanica Otočac d.o.o. | * Veterinarska stanica Otočac d.o.o. **(Prilog 4.)**
 |
| Pregled raspoloživih operativnih kapaciteta za otklanjanje posljedica od ekstremnih vremenskih uvjeta s utvrđenim zadaćama | MTS operativnih snaga i pravnih osoba od interesa za civilnu zaštitu | * Dobrovoljna vatrogasna društva **(Prilog 1.2.)**
* vlasnici objekata kritične infrastrukture **(Prilog 5.)**
* tvrtke i obrti koji mogu pomoći MTS
 |

Požari otvorenog prostora zahtijevaju angažiranje velikih kapaciteta u ljudstvu i materijalno- tehničkoj opremi.

Evakuacija ugroženih kod velikih požara urbanog i otvorenog prostora provodit će se sukladno procjeni i zapovjedi zapovjednika Vatrogasne zajednice Grada Otočca, a temeljem Procjene ugroženosti od požara i tehnoloških eksplozija Grada Otočca i Plana zaštite od požara i tehnoloških eksplozija Grada Otočca.

Provođenje evakuacije ugroženih sukladno procjeni vatrogasnog zapovjednika ovisi o:

* pravodobnoj procijeni pravca i brzine širenja požara,
* mogućnosti organiziranog izvođenja svih osoba iz dijela objekta koji može biti ugrožen vatrom ili dimom,
* mogućnosti sprečavanja nastanka panike,
* mogućnosti osiguravanja osvjetljenja putova evakuacije (kod noćnih uvjeta),
* raspoloživoj zaštitnoj opremi.

Odluku o evakuaciji, a prema procjeni zapovjednika Vatrogasne zajednice Grada Otočca donijet će gradonačelnik Grada Otočca.

Zbrinjavanje evakuiranih građana obveza je lokalne samouprave.

Grad Otočac putem operativnih snaga sustava civilne zaštite organizira zbrinjavanje evakuiranih građana poduzimanjem sljedećih aktivnosti:

* osiguranje osnovnih životnih uvjeta (smještaj, hrana, odjeća, obuća),
* pristup sredstvima javnog priopćavanja i informiranja,
* uključivanje evakuiranih u društveni, gospodarski i javni život,
* stvaranje uvjeta za povratak evakuiranih.

Zbrinjavanje evakuiranih građana u slučajevima požara otvorenog prostora vršit će se u objektima prema Planu djelovanja civilne zaštite Grada Otočca.

# IZVORI SREDSTAVA POMOĆI ZA UBLAŽAVANJE I DJELOMIČNO UKLANJANJE POSLJEDICA PRIRODNIH NEPOGODA

Sredstva pomoći za ublažavanje i djelomično uklanjanje posljedica prirodnih nepogoda odnose se na novčana sredstva ili ostala materijalna sredstva, kao što su oprema za zaštitu imovine fizičkih i/ili pravnih osoba, javne infrastrukture te zdravlja i života stanovništva.

Novčana sredstva i druge vrste pomoći za djelomičnu sanaciju šteta od prirodnih nepogoda na imovini oštećenika osiguravaju se iz:

* Državnog proračuna s proračunskog razdjela ministarstva nadležnog za financije,
* Fondova Europske unije,
* Donacija.

Sredstva iz fondova EU se ne mogu osigurati unaprijed, njihova dodjela se provodi prema posebnim propisima kojima se uređuje korištenje sredstava iz fondova EU.

Sredstva pomoći za ublažavanje i djelomično uklanjanje posljedica prirodnih nepogoda strogo su namjenska sredstva te se raspoređuju prema postotku oštećenja vrijednosti potvrđene konačne procjene štete, o čemu odlučuju nadležna tijela. Navedena sredstva su nepovratna i namjenska te se ne mogu koristiti kao kreditna sredstva niti zadržati kao prihod proračuna Grada Otočca. Gradonačelnik Grada Otočca te krajnji korisnici odgovorni su za namjensko korištenje sredstava pomoći za ublažavanje i djelomično uklanjanje posljedica prirodnih nepogoda.

Pomoć za ublažavanje i djelomično uklanjanje posljedica prirodnih nepogoda ne dodjeljuje se za:

1. štete na imovini koja je osigurana,
2. štete na imovini koje nastanu od prirodnih nepogoda, a izazvane su namjerno, iz krajnjeg nemara ili nisu bile poduzete propisane mjere zaštite,
3. neizravne štete,
4. štete nastale na nezakonito izgrađenim zgradama javne namjene, gospodarskim zgradama i stambenim zgradama za koje nije doneseno rješenje o izvedenom stanju prema posebnim propisima, osim kada je, prije nastanka prirodne nepogode, pokrenut postupak donošenja rješenja o izvedenom stanju, u kojem slučaju će sredstva pomoći biti dodijeljena tek kada oštećenik dostavi pravomoćno rješenje nadležnog tijela,
5. štete nastale na objektu ili području koje je, u skladu s propisima koji uređuju zaštitu kulturnog dobra, aktom proglašeno kulturnim dobrom ili je u vrijeme nastanka prirodne nepogode u postupku proglašavanja kulturnim dobrom,
6. štete koje nisu prijavljene i na propisan način i u zadanom roku unijete u Registar šteta prema odredbama *Zakona*,
7. štete u slučaju osigurljivih rizika na imovini koja nije osigurana ako je vrijednost oštećene imovine manja od 60 % vrijednosti imovine.

Iznimno od navoda *d),* sredstva pomoći za ublažavanje i djelomično uklanjanje posljedica prirodnih nepogoda mogu se dodijeliti i za štete na nezakonito izgrađenim stambenim zgradama korisnicima socijalne skrbi s priznatim pravom u sustavu socijalne skrbi određenim propisima kojima se uređuje područje socijalne skrbi i drugim pripadajućim aktima nadležnih tijela državne uprave.

Iznimno, od navoda *g),*oštećenicima se mogu dodijeliti sredstva pomoći za ublažavanje i djelomično uklanjanje posljedica prirodnih nepogoda u slučajevima otežanih gospodarskih uvjeta, socijalnih, zdravstvenih ili drugih razloga koji ugrožavaju život stanovništva na području zahvaćenom prirodnom nepogodom. O prijedlogu i prihvaćanju ovih uvjeta odlučuje Županijsko povjerenstvo na prijedlog Gradskog povjerenstva.

Temeljem članka 22. *Zakona*, prilikom dodjele pomoći za ublažavanje i djelomično uklanjanje posljedica prirodnih nepogoda poduzetnicima na osnovi različitih mjera, a to se posebno odnosi na dodjelu novčanih sredstava u obliku subvencija ili dodjelu novčanih sredstava putem ostalih vrsta programa čiji su korisnici poduzetnici, postupa se sukladno pravilima o državnim potporama u industriji ili poljoprivredi, šumarstvu i ribarstvu.

# PROGLAŠENJE PRIRODNE NEPOGODE

Odluku o proglašenju prirodne nepogode za Grad Otočac donosi župan Ličko-senjske županije, na prijedlog gradonačelnika Grada Otočca. Nakon proglašenja prirodne nepogode, a poradi dodjele novčanih sredstava za djelomičnu sanaciju šteta od prirodnih nepogoda Gradsko i Županijsko povjerenstvo za procjenu šteta provode sljedeće radnje:

1. prijavu prve procjene štete u Registar šteta (gradsko),
2. prijavu konačne procjene štete u Registar šteta (gradsko),
3. potvrdu konačne procjene štete u Registar šteta (županijsko).

Registar šteta je jedinstvena digitalna baza podataka o svim štetama nastalim zbog prirodnih nepogoda na području Republike Hrvatske. Obveznik unosa podataka u Registar šteta na razini Grada Otočca je Gradsko povjerenstvo za procjenu šteta od prirodnih nepogoda. Gradsko povjerenstvo u Registar šteta unosi prijave prvih procjena šteta i prijave konačnih procjena šteta, jedinstvene cijene te izvješća o utrošku dodijeljenih sredstava pomoći u skladu s obrascima i elektroničkim sučeljem. Podaci iz Registra šteta koriste se kao osnova za određenje sredstava pomoći za djelomičnu sanaciju šteta nastalih zbog prirodnih nepogoda te za izradu izvješća o radu Državnog povjerenstva.

Oštećena osoba nakon nastanka prirodne nepogode, štetu na imovini prijavljuje Gradskom povjerenstvu za procjenu šteta od prirodnih nepogoda Grada Otočca u pisanom obliku, na propisanom obrascu, najkasnije u roku od 8 dana od dana donošenja Odluke o proglašenju prirodne nepogode. Nakon isteka roka od 8 dana, Gradsko povjerenstvo unosi sve zaprimljene prve procjene štete u Registar šteta najkasnije u roku od 15 dana od dana donošenja Odluke o proglašenju prirodne nepogode. Iznimno, oštećenik može podnijeti prijavu prvih procjena šteta i nakon isteka roka od 8 dana od dana donošenja Odluke o proglašenju prirodne nepogode u slučaju postojanja objektivnih razloga na koje nije mogao utjecati, a najkasnije u roku od 12 dana od dana donošenja Odluke o proglašenju prirodne nepogode.

Također, iznimno, rok za unos podataka u Registar šteta od strane Gradskog povjerenstva za procjenu šteta od prirodnih nepogoda Grada Otočca može se, u slučaju postojanja objektivnih razloga na koje oštećenik nije mogao utjecati, a zbog kojih je onemogućen elektronički unos podataka u Registar šteta, produljiti za 8 dana. O produljenju navedenog roka odlučuje Županijsko povjerenstvo za procjenu šteta od prirodnih nepogoda na temelju zahtjeva Gradskog povjerenstva.

##  SADRŽAJ PRIJAVE PRVE PROCJENE ŠTETE

Prijava prve procjene štete sadržava:

* 1. datum donošenja Odluke o proglašenju prirodne nepogode i njezin broj,
	2. podatke o vrsti prirodne nepogode,
	3. podatke o trajanju prirodne nepogode,
	4. podatke o području zahvaćenom prirodnom nepogodom,
	5. podatke o vrsti, opisu te vrijednosti oštećene imovine,
	6. podatke o ukupnom iznosu prijavljene štete te
	7. podatke i informacije o potrebi žurnog djelovanja i dodjeli pomoći za sanaciju i djelomično uklanjanje posljedica prirodne nepogode te ostale podatke o prijavi štete sukladno *Zakonu*.

##  KONAČNA PROCJENA ŠTETE

Prijava konačne procjene štete sadržava:

1. Odluku o proglašenju prirodne nepogode s obrazloženjem,
2. podatke o dokumentaciji vlasništva imovine i njihovoj vrsti,
3. podatke o vremenu i području nastanka prirodne nepogode,
4. podatke o uzroku i opsegu štete,
5. podatke o posljedicama prirodne nepogode za javni i gospodarski život Grada Otočca,
6. ostale statističke i vrijednosne podatke uređene *Zakonom.*

Prijavu konačne štete, Gradsko povjerenstvo za procjenu šteta od prirodnih nepogoda Grada Otočca unosi u Registar šteta sukladno rokovima iz članka 28. stavka 4. *Zakona*. Konačna procjena štete predstavlja procijenjenu vrijednost nastale štete uzrokovane prirodnom nepogodom na imovini oštećenika izražene u novčanoj vrijednosti na temelju prijave i procjene štete. Ona obuhvaća vrstu i opseg štete u vrijednosnim (financijskim) i naturalnim pokazateljima prema području, imovini, djelatnostima, vremenu i uzrocima njezina nastanka te korisnicima i vlasnicima imovine. Konačnu procjenu štete utvrđuje Gradsko povjerenstvo za procjenu šteta od prirodnih nepogoda Grada Otočca na temelju izvršenog uvida u nastalu štetu na temelju prijave oštećenika, a tijekom procjene i utvrđivanja konačne procjene štete od prirodnih nepogoda posebno se utvrđuju:

* stradanja stanovništva,
* opseg štete na imovini,
* opseg štete koja je nastala zbog prekida proizvodnje, prekida rada ili poremećaja u neproizvodnim djelatnostima ili umanjenog prinosa u poljoprivredi, šumarstvu ili ribarstvu,
* iznos troškova za ublažavanje i djelomično uklanjanje izravnih posljedica prirodnih nepogoda,
* opseg osiguranja imovine i života kod osiguravatelja,
* vlastite mogućnosti oštećenika glede uklanjanja posljedica štete.

Konačnu procjenu štete po svakom pojedinom oštećeniku koji je ispunio uvjete iz članaka 25. i 26. *Zakona,* Gradsko povjerenstvo za procjenu šteta od prirodnih nepogoda prijavljuje Županijskom povjerenstvu u roku od 50 dana od dana donošenja Odluke o proglašenju prirodne nepogode putem Registra šteta. Iznimno, ako se šteta na dugotrajnim nasadima utvrdi nakon isteka roka za prijavu konačne procjene štete u skladu sa prijašnjim navodom, oštećenik ima pravo zatražiti nadopunu prikaza štete najkasnije 4 mjeseca nakon isteka roka za prijavu štete.

###  Način izračuna konačne procjene štete

Kod konačne procjene štete procjenjuje se vrijednost imovine prema jedinstvenim cijenama, važećim tržišnim cijenama ili drugim pokazateljima primjenjivim za pojedinu vrstu imovine oštećene zbog prirodne nepogode.

Za procjenu štete na imovini za koje nisu propisane jedinstvene cijene koriste se važeće tržišne cijene za pojedinu vrstu imovine oštećene zbog prirodne nepogode, pri čemu se surađuje s drugim središnjim tijelima državne uprave i/ili drugim institucijama ili ustanovama koje posjeduju stručna znanja i posjeduju tražene podatke.

##  ŽURNA POMOĆ

Žurna pomoć je pomoć koja se dodjeljuje u slučajevima u kojima su posljedice na imovini stanovništva, pravnih osoba i javnoj infrastrukturi većeg opsega, a uzrokovane su prirodnom nepogodom i/ili katastrofom te prijete ugrozom zdravlja i života stanovništva na područjima zahvaćenim prirodnom nepogodom.

Žurna pomoć dodjeljuje se u svrhu djelomične sanacije štete od prirodnih nepogoda u tekućoj kalendarskoj godini:

* Gradu Otočcu za pokriće troškova sanacije šteta na javnoj infrastrukturi,  troškova nabave opreme za saniranje posljedica prirodne nepogode, za pokriće drugih troškova koji su usmjereni saniranju šteta od prirodne nepogode za koje ne postoje dostatni financijski izvori usmjereni na sprječavanje daljnjih šteta koje mogu ugroziti gospodarsko funkcioniranje i štetno djelovati na život i zdravlje stanovništva te onečišćenje prirodnog okoliša;
* oštećenicima, fizičkim osobama koje nisu poduzetnici u smislu Zakona, a koje su pretrpjele velike štete na imovini, a posebice ugroženim skupinama, starijima i bolesnima i ostalima kojima prijeti ugroza zdravlja i života na području zahvaćenom prirodnom nepogodom.

U slučaju ispunjenja navedenih uvjeta, Grad Otočac može isplatiti žurnu pomoć iz raspoloživih proračunskih sredstava.

Gradsko vijeće Grada Otočca donosi Odluku o prijedlogu žurne pomoći, koja sadržava:

* vrijednost novčanih sredstava žurne pomoći,
* kriterije, način raspodjele i namjene korištenja žurne pomoći te
* druge uvjete i postupanja u raspodjeli žurne pomoći.

Vlada RH o dodjeli žurne pomoći donosi Odluku o dodijeli žurne pomoći za Grad Otočac, koju može donijeti na temelju prijedloga Državnog povjerenstva i/ili Grada Otočca. Izvješće o utrošku dodijeljenih sredstava žurne pomoći, Grad Otočac dužan je dostaviti Vladi RH u roku navedenom u zaprimljenoj Odluci.

# PROCJENA OSIGURANJA OPREME I DRUGIH SREDSTAVA ZA ZAŠTITU I SPRJEČAVANJE STRADANJA IMOVINE, GOSPODARSKIH FUNKCIJA I STRADAVANJA STANOVNIŠTVA

Grad Otočac ne raspolaže vlastitom opremom kao ni sredstvima za zaštitu i sprječavanje stradanja imovine, gospodarskih funkcija i stradanja stanovništva.

Opremom i sredstvima raspolažu subjekti koji su navedeni kao nositelji mjera za otklanjanje posljedica prirodnih nepogoda.

Procjena osiguranja opreme i drugih sredstava vatrogasnih postrojbi te pravnih osoba za zaštitu i sprječavanje stradanja imovine, gospodarskih funkcija i stradavanja stanovništva prikazana su u nastavnim tablicama[[1]](#footnote-1).

**Tablica 5. Procjena opreme i osiguranja – VZG Otočac**

|  |  |
| --- | --- |
|  **OPREMA I SREDSTVA** | **STVARNA VRIJEDNOST U KN** |
| Uredska oprema i namještaj | 24.210,13 |
| Komunikacijska oprema  | 96.187,20 |
| Vatrogasna oprema  | 161.383,43 |
| Sportska i glazbena oprema  | 478.787,10 |
| Vatrogasna vozila  | 5.017.328,07 |
| **OSIGURANJE OPREME I SREDSTAVA** | **OSIGURANINA U KN** |
| Pokretnine, osim zaliha  | 500.000,00 |
| **OSIGURANJE OSOBA – DVD OTOČAC (4 zaposlena)** | **OSIGURANINA U KN** |
| Smrt uslijed nezgode | 50.000,00 |
| Trajni invaliditet uslijed ozljede | 100.000,00 |
| Smrt uslijed bolesti  | 20.000,00 |
| Iznenadna smrt uslijed bolesti | 10.000,00 |
| **OSIGURANJE OSOBA – DVD OTOČAC (30 osoba)** | **OSIGURANINA U KN** |
| Smrt uslijed nezgode | 150.000,00 |
| Trajni invaliditet uslijed ozljede | 300.000,00 |
| **OSIGURANJE OSOBA – DVD SINAC (15 osoba)** | **OSIGURANINA U KN** |
| Smrt uslijed nezgode | 40.000,00 |
| Trajni invaliditet uslijed ozljede | 80.000,00 |
| **OSIGURANJE OSOBA – DVD KUTEREVO (14 osoba)** | **OSIGURANINA U KN** |
| Smrt uslijed nezgode | 50.000,00 |
| Trajni invaliditet uslijed ozljede | 100.000,00 |

Izvor: VZG Otočac

**Tablica 6. Procjena opreme i osiguranja – Dom zdravlja Otočac**

|  |  |
| --- | --- |
| **OPREMA I SREDSTVA** | **VRIJEDNOST U KN** |
| Stvarna vrijednost postojećih materijalno-tehničkih sredstava | 35.002.387,56  |
| Vrijednost osiguranja postojećih materijalno-tehničkih sredstava | 19.288,56  |
| **OSIGURANJE OSOBA** | **VRIJEDNOST U KN** |
| Vrijednost osiguranja zaposlenih  | 9.090,50  |

Izvor: Dom zdravlja Otočac

**Tablica 7. Procjena opreme i osiguranja – Komunalac d.o.o.**

|  |  |
| --- | --- |
| **OPREMA I SREDSTVA** | **VRIJEDNOST U KN** |
| Stvarna vrijednost postojećih materijalno-tehničkih sredstava | 89.665.993,17 |
| Vrijednost osiguranja postojećih materijalno-tehničkih sredstava | 19.528,75 |
| **OSIGURANJE OSOBA** | **VRIJEDNOST U KN** |
| Vrijednost osiguranja zaposlenih  | 9.519,20 |

Izvor: Komunalac d.o.o.

**Tablica 8. Procjena opreme i osiguranja – Gacka d.o.o.**

|  |  |
| --- | --- |
| **MATERIJALNO-TEHNIČKA SREDSTVA** | **STVARNA VRIJEDNOST U KN** |
| Vozilo za prikupljanje komunalnog otpada MAN-TGM 1,8,290 4x2 | 943.646,24 |
| Kombinirka JCB – 4CX  | 96.473,39 |
| Višenamjensko radno vozilo Mercedes Unimog - 1400 | 195.304,67 |
| Osobno vozilo Škoda Octavia 1,9tdi | 15.000,00 |
| Kombi teretni Iveco  | 81.320,00 |
| Mini bager TEREX  | 44.500,00 |
| Vozilo za prikupljanje komunalnog otpada Mitsubishi Fuso | 706.999,88 |
| Kombi teretni Peugeot boxer 2,2HDI  | 70.860,82 |
| Čistilica Johnston  | 565.773,00 |
| \* Traktor za obavljanje komunalnih poslova s priključcima za čišćenje snijega i samoutovarnim posipačom | 902.148,44 |
| Bagerski utovarivač JCB 4CX | 773.770,73 |
| Peugot Partner – osobno teretno vozilo | 98.612,40 |
| MAN vozilo za prikupljanje komunalnog otpada | 960.000,00 |
| **OSIGURANJE MATERIJALNO-TEHNIČKIH SREDSTAVA** | **VRIJEDNOST U KN** |
| Vrijednost osiguranja postojećih materijalno-tehničkih sredstava | 73.461,39 |
| **OSIGURANJE OSOBA** | **VRIJEDNOST U KN** |
| Vrijednost osiguranja zaposlenih  | 2.271,20 |

\* Vozilo u vlasništvu Grada Otočca, dano na korištenje poduzeću Gacka d.o.o.

Izvor: Gacka d.o.o.

Kako bi se zadržala te unaprijedila spremnost vatrogasnih postrojbi te ostalih snaga koje imaju ulogu u zaštiti i sprječavanju stradanja imovine, gospodarskih funkcija i stradavanja stanovništva, veoma je bitno kontinuirano ulaganje u opremu i sredstva, kao i osposobljavanje te uvježbavanje pripadnika istih.

## PROCJENA PRIRODNIH NEPOGODA NA PODRUČJU GRADA OTOČCA U POSLJEDNJIH 10 GODINA

Iznosi šteta u slučaju prirodnih nepogoda na području Grada Otočca u posljednjih 10 godina iskazani su u sljedećoj tablici.

**Tablica 9. Štete uslijed prirodnih nepogoda u posljednjih 10 godina**

| **DATUM PROGLAŠENJA** | **PRIRODNA NEPOGODA** | **IZNOS ŠTETE** |
| --- | --- | --- |
| 04. rujna 2012.g. | **SUŠA** | **6.702.766,72** |
|  | Ukupna procijenjena šteta fizičkih osoba | 5.628.066,72 |
|  | Ukupna procijenjena šteta pravnih osoba | 1.074.700,00 |
| 26.listopad 2015.g. | **POPLAVA**  | 2.735,882,75 |
|  | Ukupna procijenjena šteta fizičkih osoba | 2.501.445,30 |
|  | Ukupna procijenjena šteta pravnih osoba | 234.437,45 |
| 11. svibanj 2016.g. | **MRAZ** | **373.190,03** |
|  | Ukupna procijenjena šteta fizičkih osoba | **373.190,03** |
|  |  | Štete na obrtnim sredstvima | 373.190,03 |
| 17. travnja 2018.g. | **POPLAVA**  | **283.649,01** |
|  | Ukupna procijenjena šteta fizičkih osoba | **223.649,01** |
|  |  | Štete na zemljištima | 80.059,37 |
|  |  | Štete u stočarstvu | 3.845,70 |
|  |  | Štete na obrtnim sredstvima | 92.243,94 |
|  |  | Štete na građevinama | 47.500,00 |
|  | Ukupna procijenjena šteta pravnih osoba | **60.000,00** |
|  |  | Štete na građevinama | 60.000,00 |

U proračunu Grada Otočca utvrđuju se sredstva proračunske zalihe koja se koriste za nepredviđene namjene, za koje u proračunu nisu osigurana sredstva, ili za namjene za koje se tijekom godine pokaže da za njih nisu utvrđena dovoljna sredstva jer ih pri planiranju proračuna nije bilo moguće predvidjeti.

Sredstva proračunske zalihe koriste se za financiranje rashoda nastalih pri otklanjanju posljedica prirodnih nepogoda, epidemija, ekoloških nesreća ili izvanrednih događaja i ostalih nepredvidivih nesreća te za druge nepredviđene rashode tijekom godine. O korištenju sredstava proračunske zalihe odlučuje gradonačelnik Grada Otočca.

# MJERE I SURADNJA S NADLEŽNIM TIJELIMA

Nadležna tijela za provedbu mjera s ciljem djelomičnog ublažavanja šteta uslijed prirodnih nepogoda jesu:

* Vlada Republike Hrvatske,
* Povjerenstva za procjenu šteta od prirodnih nepogoda,
* Nadležna ministarstva (za poljoprivredu, ribarstvo i akvakulturu, gospodarstvo, graditeljstvo i prostorno uređenje, zaštitu okoliša i energetiku, more, promet i infrastrukturu i dr.),
* Ličko-senjska županija,
* Grad Otočac.

Prilikom provedbe mjera s ciljem djelomičnog ublažavanja šteta od prirodnih nepogoda o kojima odlučuju spomenuta nadležna tijela, obavezno se uzima u obzir opseg nastalih šteta i utjecaj prirodnih nepogoda na stradanja stanovništva, ugrozu života i zdravlja ljudi, onemogućavanje nesmetanog funkcioniranja gospodarstva, a posebice ugroženih skupina na područjima zahvaćenim prirodnom nepogodom kao što je socijalni ili zdravstveni status.

##  POVJERENSTVA

Poslove u svezi dodjele sredstava pomoći za ublažavanje i djelomično uklanjanje posljedica prirodnih nepogoda obavljaju:

* Državno povjerenstvo za procjenu šteta od prirodnih nepogoda,
* Županijsko povjerenstvo za procjenu šteta od prirodnih nepogoda,
* Gradsko povjerenstvo za procjenu šteta od prirodnih nepogoda.

Postupanja i poslove vezane uz dodjelu sredstava pomoći za ublažavanje i djelomično uklanjanje prirodnih nepogoda, povjerenstva provode u suradnji s nadležnim ministarstvima, Vladom Republike Hrvatske i drugim tijelima koja sudjeluju u određenju kriterija i isplate sredstava pomoći za djelomičnu sanaciju šteta od prirodnih nepogoda.

###  Gradsko povjerenstvo za procjenu šteta od prirodnih nepogoda

Gradsko vijeće Grada Otočca na 11. sjednici održanoj 18. rujna 2019. godine donijelo je Rješenje o imenovanju članova Gradskog povjerenstva za procjenu štete od prirodnih nepogoda („Službeni vjesnik Grada Otočca“, broj 8/19). Gradsko povjerenstvo za procjenu šteta od prirodnih nepogoda Grada Otočca sastoji se od predsjednika, zamjenika predsjednika i 3 člana **(Prilog 2.)**.

Članove i broj članova Gradskog povjerenstva za procjenu šteta od prirodnih nepogoda Grada Otočca, imenuje Gradsko vijeće Grada Otočca na razdoblje od 4 godine i o njihovu imenovanju obavještava Županijsko povjerenstvo za procjenu šteta od prirodnih nepogoda.

Obaveze Gradskog povjerenstva za procjenu šteta od prirodnih nepogoda:

* utvrđuje i provjerava visinu štete od prirodne nepogode za područje Grada,
* unosi podatke o prvim procjenama šteta u Registar šteta,
* unosi i prosljeđuje putem Registra šteta konačne procjene šteta Županijskom povjerenstvu,
* raspoređuje dodijeljena sredstva pomoći za ublažavanje i djelomično uklanjanje posljedica prirodnih nepogoda oštećenicima,
* prati i nadzire namjensko korištenje odobrenih sredstava pomoći za djelomičnu sanaciju šteta od prirodnih nepogoda sukladno *Zakonu,*
* izrađuje izvješća o utrošku dodijeljenih sredstava žurne pomoći i sredstava pomoći za ublažavanje i djelomično uklanjanje posljedica prirodnih nepogoda i dostavlja ih Županijskom povjerenstvu putem Registra šteta,
* surađuje sa Županijskim povjerenstvom u provedbi *Zakona*,
* donosi Plan djelovanja u području prirodnih nepogoda iz svoje nadležnosti **(Prilog 7.)**,
* obavlja druge poslove i aktivnosti iz svojeg djelokruga u suradnji sa Županijskim povjerenstvom.

###  Županijsko povjerenstvo za procjenu šteta od prirodnih nepogoda

Županijska skupština Ličko-senjske županije je na 4. sjednici održanoj 11. rujna 2019. godine donijela Odluku o osnivanju i imenovanju predsjednika i članova Županijskog povjerenstva za procjenu šteta od prirodnih nepogoda na području Ličko-senjske županije („Službeni glasnik Ličko-senjske županije“, broj 25/19). Županijsko povjerenstvo za procjenu šteta od prirodnih nepogoda na području Ličko-senjske županije sastoji se od predsjednika, tajnice, 5 članova te predsjednika/ce Gradskog/Općinskog povjerenstva s područja grada ili općine na kojem je nastala šteta od prirodnih nepogoda **(Prilog 3.)**.

Županijsko povjerenstvo za procjenu šteta od prirodnih nepogoda Ličko-senjske županije imenuje Županijska skupština na razdoblje od 4 godine.

Obaveze Županijskog povjerenstva za procjenu šteta od prirodnih nepogoda:

* usklađuje rad gradskih i općinskih povjerenstava,
* provjerava i utvrđuje konačnu procjenu šteta jedinica lokalne i područne (regionalne) samouprave sa svojeg područja,
* podnosi Državnom povjerenstvu prijedlog s obrazloženjem za odobravanje žurne novčane pomoći za ublažavanje i djelomično uklanjanje posljedica prirodne nepogode,
* po potrebi izravno na terenu i području zahvaćenom prirodnom nepogodom obavlja izvid štete na imovini u kojem mogu sudjelovati predstavnici nadležnih ministarstava odnosno pravne osobe, ovisno o vrsti i posljedicama prirodne nepogode i nastale štete,
* objedinjuje i prosljeđuje putem Registra šteta Državnom povjerenstvu konačne procjene šteta te konačno izvješće o utrošku sredstava žurne pomoći i sredstava pomoći za ublažavanje i djelomično uklanjanje posljedica prirodnih nepogoda nastalih u gradovima odnosno općinama na području Županije,
* imenuje stručno povjerenstvo na temelju prijedloga općinskog odnosno gradskog povjerenstva,
* donosi plan djelovanja u području prirodnih nepogoda iz svoje nadležnosti,
* obavlja i druge poslove određene odlukom o osnivanju, odnosno poslove koje provodi u suradnji s Državnim povjerenstvom.

###  Stručno povjerenstvo

Ako Gradsko povjerenstvo za procjenu šteta od prirodnih nepogoda Grada Otočca nije u mogućnosti, zbog nedostatka specifičnih stručnih znanja, procijeniti štetu od prirodnih nepogoda, može zatražiti od Županijskog povjerenstva imenovanje Stručnog povjerenstva na području Grada Otočca. U svojem radu Stručno povjerenstvo surađuje sa Gradskim povjerenstvom za procjenu šteta od prirodnih nepogoda.

Procjenu šteta Županijsko povjerenstvo obavezno je dostaviti Državnom povjerenstvu za procjenu šteta od prirodnih nepogoda i resornim ministarstvima.

##  AGROTEHNIČKE MJERE

Pravilnikom o agrotehničkim mjerama („Narodne novine“, broj 22/19) propisuju se agrotehničke mjere koje moraju provoditi vlasnici i posjednici poljoprivrednog zemljišta prilikom obrade poljoprivrednog zemljišta kako se ne bi umanjila njegova bonitetna vrijednost.

Agrotehničke mjere predstavljaju skup mehaničkih, fizikalnih, kemijskih i bioloških zahvata u i na poljoprivrednom zemljištu s ciljem povećanja ili održavanja trenutne plodnosti zemljišta te osiguranja odgovarajućeg gospodarenja sadržajem organskog ugljika s ciljem sprječavanja ili smanjenja degradacije tla i zemljišta kako bi se osigurala sigurnost hrane, prilagodba i ublažavanje klimatskih promjena, poboljšala kvaliteta tla, smanjila erozija, povećao kapacitet zadržavanja vode i povećala otpornost na sušu, dok bonitetna vrijednost zemljišta treba primjenom agrotehničkih mjera ostati ista ili bi se primijenjenim mjerama trebala povećati.

Pod agrotehničkim mjerama smatraju se:

* 1. **Minimalna razina obrade i održavanja poljoprivrednog zemljišta povoljnim za uzgoj biljaka**

Minimalna razina obrade i održavanja poljoprivrednog zemljišta podrazumijeva provođenje najnužnijih mjera u okviru prikladne tehnologije, a posebno:

* + redovito obrađivanje i održavanje poljoprivrednog zemljišta u skladu s određenom biljnom vrstom i načinom uzgoja, odnosno katastarskom kulturom poljoprivrednog zemljišta,
	+ održavanje ili poboljšanje plodnosti tla,
	+ održivo gospodarenje trajnim pašnjacima i livadama,
	+ održavanje površina pod trajnim nasadima u dobrom vegetativnom stanju.
	1. **Sprječavanje zakorovljenosti i obrastanja višegodišnjim raslinjem**

Vlasnici i posjednici poljoprivrednog zemljišta dužni su primjenjivati odgovarajuće agrotehničke mjere obrade tla i njege usjeva i nasada u cilju sprječavanja zakorovljenosti i obrastanja višegodišnjim korovom poljoprivrednog zemljišta.

Kod sprječavanja zakorovljenosti i obrastanja višegodišnjim raslinjem i njege usjeva potrebno je dati prednost nekemijskim mjerama zaštite bilja kao što su mehaničke, fizikalne, biotehničke i biološke mjere zaštite, a kod korištenja kemijskih mjera zaštite potrebno je dati prednost herbicidima s povoljnijim ekotoksikološkim svojstvima.

* 1. **Suzbijanje organizama štetnih za bilje**

Vlasnici odnosno posjednici poljoprivrednog zemljišta dužni su suzbijati organizme štetne za bilje, a kod suzbijanja obvezni su primjenjivati temeljna načela integrirane zaštite bilja sukladno posebnim propisima koji uređuju održivu uporabu pesticida.

* 1. **Gospodarenje biljnim ostatcima**

U trogodišnjem plodoredu dozvoljeno je samo u jednoj vegetacijskoj godini uklanjanje biljnih ostataka s poljoprivrednih površina osim u slučajevima njihovog daljnjeg korištenja u poljoprivredi u smislu hrane ili stelje za stoku i u slučaju njihove potencijalne opasnosti za širenje organizama štetnih za bilje.

Vlasnici odnosno posjednici poljoprivrednog zemljišta dužni su ukloniti sa zemljišta sve biljne ostatke koji bi mogli biti uzrokom širenja organizama štetnih za bilje u određenom agrotehničkom roku sukladno biljnoj kulturi.

Agrotehničke mjere gospodarenja s biljnim ostatcima obuhvaćaju:

* primjenu odgovarajućih postupaka s biljnim ostatcima nakon žetve na poljoprivrednom zemljištu na kojem se primjenjuje konvencionalna i reducirana obrada tla,
* primjenu odgovarajućih postupaka s biljnim ostatcima na površinama na kojima se primjenjuje konzervacijska obrada tla,
* obvezu uklanjanja suhih biljnih ostataka ili njihovo usitnjavanje s ciljem malčiranja površine tla nakon provedenih agrotehničkih mjera u višegodišnjim nasadima,
* obvezu odstranjivanja biljnih ostataka nakon sječe i čišćenja šuma, putova i međa na šumskom zemljištu, koje graniči s poljoprivrednim zemljištem te se ovaj materijal mora zbrinuti/koristiti na ekološki i ekonomski održiv način, kao što je izrada komposta, malčiranje površine, alternativno gorivo i sl.

Žetveni ostatci ne smiju se spaljivati na poljoprivrednim površinama. Njihovo spaljivanje dopušteno je samo u cilju sprečavanja širenja ili suzbijanja biljnih štetnika. Uništavanje biljnih ostataka spaljivanjem, kada je to dopušteno, poduzima se uz provođenje mjera zaštite od požara sukladno posebnim propisima.

* 1. **Održavanje razine organske tvari i humusa u tlu**

Organska tvar u tlu održava se provođenjem minimalno trogodišnjeg plodoreda prema pravilima struke ili uzgojem usheva za zelenu gnojidbu ili dodavanjem poboljšivača tla.

Trogodišnji plodored podrazumijeva izmjenun u vremenu i prostoru: strne žitarice – okopavine – leguminoze ili industrijsko bilje ili trave ili djeteline ili njihove smjese.

Redoslijed usjeva u plodoredu mora biti takav da se održava i poboljšava plodnost tla, povoljna struktura tla te optimalna razina hraniva u tlu.

Trave, djeteline, djetelinsko-travne smjese su sastavni dio plodoreda i mogu na istoj površini ostati duže od tri godine.

Podusjevi i međuusjevi i ugar se smatraju kao dio plodoreda.

Kod planiranja održavanja razine organske tvari u tlu potrebno je unositi žetvene ostatke u tlu primjenom konvencionalne, reducirane ili konzervacijske obrade tla i uravnoteženo gnojiti tlo organskim gnojem ili uzgojem usjeva za zelenu gnojidbu.

* 1. **Održavanje strukture tla**

Korištenje mehanizacije mora biti primjereno stanju poljoprivrednog zemljišta i njegovim svojstvima.

U uvjetima kada je tlo zasićeno vodom, poplavljeno ili prekriveno snijegom ne smije se koristiti poljoprivredna mehanizacija na poljoprivrednom zemljištu, osim prilikom žetve ili berbe usjeva.

* 1. **Zaštita od erozije**

Na nagnutim terenima (>15%) obveza je provoditi pravilnu izmjenu usjeva.

Međuredni prostori na nagnutim terenima (>15%) pri uzgoju trajnih nasada moraju biti zatravljeni, a redovi postavljeni okomito na nagib terena.

Na nagibima većim od 25% zabranjena je sjetva jarih okopavinskih usjeva rijetkog sklopa.

Na prostorima gdje dominiraju teksturno lakša tla pored konzervacijske obrade u cilju ublažavanja pojave i posljedica erozije vjetrom moraju se podići vjetrozaštitni pojasi.

* 1. **Održavanje plodnosti tla**

Plodnost tla se mora održavati primjenom agrotehničkih mjera, uključujući gnojidbu, gdje je primjenjivo, kojom se povećava ili održava povoljan sadržaj makro i mikrohraniva u tlu te optimalne fizikalne i mikrobiološke značajke tla.

## MJERE ZAŠTITE OD SUŠE

Pravilnikom o provedbi mjera Programa ruralnog razvoja Republike Hrvatske za razdoblje 2014. – 2020. („Narodne novine“, broj 91/19, 37/20), kao jedna od podmjera navedeno je ulaganje u građenje novih sustava navodnjavanja kojim bi se znatnije smanjile štete od suše.

Tijekom obrade tla, cilj je povećanje njegove sposobnosti da akumulira što veću količinu oborina te da je zadrži u tlu i spriječi isparavanje kako bi u zadanom trenutku bila biljkama na raspolaganju. Na zadržavanje vlage u tlu utječu struktura tla, organska tvar u tlu i biljni ostaci na tlu koji pospješuju upijanje oborina, a ujedno štite tlo od erozije i utječu na mikrobiološku aktivnost tla. Dubokim oranjem dolazi do akumuliranja zimske vlage u tlu. Prilikom obrade tla zahtijeva se primjereno korištenje mehanizacije na način da se mehanizacija ne koristi na poljoprivrednim površinama ako je tlo zasićeno vodom, poplavljeno ili prekriveno snijegom (osim prilikom berbe/žetve uroda). U jesen uzorana zimska brazda pospješuje upijanje zimskih oborina, kiše i snijega. Na proljeće je zimsku brazdu potrebno zatvoriti, primjerice drljanjem, pri čemu se stvara površinski izolacijski sloj tla, koji čuva vlagu u dubljim slojevima. Nakon žetve žitarice, najpoželjnije je odmah obaviti plitko oranje kako bi se zaustavio kapilarni uspon vode, spriječilo isparavanje i sačuvala voda u tlu. Osim same obrade tla, veoma je bitna i gnojidba tla. U periodu suše, način gnojidbe treba prilagoditi vremenskom periodu trajanja sušnih uvjeta. Ako biljke pokazuju teže posljedice suše, uvenuće/žućenje listova, gnojidba im ne može pomoći. Tijekom visokih temperatura i nedostatka vlage, treba izbjegavati gnojidbu dušičnim gnojivima (KAN, UREA), prije svega na travnjacima jer u nedostatku vlage gnojiva ne mogu djelovati kako treba[[2]](#footnote-2).

##  MJERE CIVILNE ZAŠTITE

Plan djelovanja u području prirodnih nepogoda označava blisku poveznicu sa sustavom civilne zaštite te djelovanjem operativnih snaga u sustavu civilne zaštite **(Prilog 1.).** Sustav civilne zaštite obuhvaća mjere i aktivnosti (preventivne, planske, organizacijske, operativne, nadzorne i financijske) za sprječavanje nastanka i uklanjanje posljedica velikih nesreća i katastrofa te dr.

Mjere civilne zaštite su jednokratni postupci i zadaće koje provode svi sudionici u sustavu civilne zaštite na svim razinama spašavanja života i zdravlja građana, materijalnih i kulturnih dobara i okoliša i to: uzbunjivanje i obavješćivanje, evakuacija, zbrinjavanje, sklanjanje, spašavanje, prva pomoć, KBRN zaštita, asanacija (humana, animalna, asanacija terena), zaštita životinja i namirnica životinjskog porijekla te zaštita bilja i namirnica biljnog porijekla.

Zakonom o sustavu civilne zaštite („Narodne novine“, broj 82/15, 118/18, 31/20, 20/21) kao jedna od mjera je prepoznata asanacija terena koja označava skup organiziranih i koordiniranih tehničkih, zdravstvenih i poljoprivrednih mjera i postupaka radi uklanjanja izvora širenja društveno opasnih bolesti.

Temeljem Zakona o sustavu civilne zaštite („Narodne novine“ broj 82/15, 118/18, 31/20, 20/21), Grad Otočac ima usvojenu Procjenu rizika od velikih nesreća („Službeni vjesnik Grada Otočca“, broj 03/18) i Plan djelovanja civilne zaštite („Službeni vjesnik Grada Otočca“, broj 6/19).

##  MJERE ZAŠTITE OD POŽARA

Zakonom o zaštiti od požara („Narodne novine“, broj 92/10) uređen je sustav zaštite od požara. U cilju zaštite od požara, spomenutim Zakonom propisano je poduzimanje organizacijskih, tehničkih i drugih mjera i radnji za:

* otklanjanje opasnosti od nastanka požara,
* rano otkrivanje, obavješćivanje te sprječavanje širenja i učinkovito gašenje požara,
* sigurno spašavanje ljudi i životinja ugroženih požarom,
* sprječavanje i smanjenje štetnih posljedica požara,
* utvrđivanje uzroka nastanka požara te otklanjanje njegovih posljedica.

Zaštitu od požara provode, osim fizičkih i pravnih osoba, i pravne osobe te udruge koje obavljaju vatrogasnu djelatnost i djelatnost civilne zaštite, Grad Otočac te Ličko-senjska županija. Svaka fizička i pravna osoba odgovorna je za neprovođenje mjera zaštite od požara, izazivanje požara, kao i za posljedice koje iz toga nastanu.

Dokumenti zaštite od požara kojima se uređuju organizacija i mjere zaštite od požara su Procjena ugroženosti od požara i tehnoloških eksplozija i Plan zaštite od požara i tehnoloških eksplozija Grada Otočca.

##  MJERE OBRANE OD POPLAVA

Operativno upravljanje rizicima od poplava i neposredna provedba mjera obrane od poplava utvrđeni su Državnim planom obrane od poplava („Narodne novine“ broj 84/10), kojeg donosi Vlada RH i Glavnim provedbenim planom obrane od poplava (ožujak 2018), kojeg donose Hrvatske vode. Svi tehnički i ostali elementi potrebni za upravljanje redovnom i izvanrednom obranom od poplava utvrđuju se Glavnim provedbenim planom obrane od poplava i provedbenim planovima obrane od poplava branjenih područja. Navedeni planovi su javno dostupni na internetskim stranicama Hrvatskih voda. Državnim planom obrane od poplava uređuju se: teritorijalne jedinice za obranu od poplava,  stupnjevi obrane od poplava, mjere obrane od poplava (uključivo i preventivne mjere), nositelji obrane od poplava, upravljanje obranom od poplava (s obvezama i pravima rukovoditelja obrane od poplava), sadržaj provedbenih planova obrane od poplava, sustav za obavješćivanje i upozoravanje i sustav veza, mjere za obranu od leda na vodotocima. Obveze Državnog hidrometeorološkog zavoda su: prikupljanje i dostava podataka, prognoza i upozorenja o hidrometeorološkim pojavama od značenja za obranu od poplava, upute za izradu izvještaja o provedenim mjerama obrane od poplava, kartografski prikaz granica branjenih područja.

Obrana od poplava provodi se na teritorijalnim jedinicama za obranu od poplava - vodnim područjima, sektorima, branjenim područjima i dionicama. Republika Hrvatska je na taj način podijeljena na 2 vodna područja, 6 sektora i 34 branjena područja.

Prema Državnom planu obrane od poplava („Narodne Novine“, broj 84/10) i Pravilniku o granicama područja podslivova, malih slivova i sektora („Narodne Novine“, broj 97/10, 31/13), Grad Otočac spada u sektor E – Sjeverni Jadran, branjeno područje 25, Područje malog sliva Lika:

* dionica obrane E. 25.5 Gacka,
* dionica obrane E 25.6. Gacka – sjeverni krak,
* dionica obrane E 25.9. Gacka – retencija Donje Švičko jezero.

##  PRIMJENA JEDINSTVENIH CIJENA I PRIRODA ZA RAZDOBLJE OD 1. TRAVNJA 2020. DO 31. OŽUJKA 2021. GODINE

*Primjena jedinstvenih cijena poljoprivrednih kultura*

Državno povjerenstvo za procjenu šteta od prirodnih nepogoda, na sjednici održanoj 19. ožujka 2020. godine, donijelo je Zaključak o prihvaćanju cijena poljoprivrednih kultura za razdoblje od 1. travnja 2020. do 31. ožujka 2021. godine.

*Primjena važećih prinosa poljoprivrednih kultura*

Državno povjerenstvo za procjenu šteta od prirodnih nepogoda, na sjednici održanoj 19. ožujka 2020. godine, donijelo je Zaključak o prihvaćanju zahtjeva Ministarstva poljoprivrede o produljenju roka primjene važećih prinosa do 20. svibnja 2020. godine, čime su sve jedinice lokalne samouprave, na području kojih su nastale prirodne nepogode nakon 31. ožujka 2020. godine, prilikom unosa konačnih podataka o nastalim štetama u Registar šteta od prirodnih nepogoda primjenjivale podatke o važećim prinosima do 20. svibnja 2020. godine.

Državno povjerenstvo za procjenu šteta od prirodnih nepogoda je, na sjednici održanoj 15. svibnja 2020. godine, donijelo Zaključak o prihvaćanju prosječnih prinosa poljoprivrednih kultura koji će se primjenjivati kod obračuna nastalih šteta u razdoblju od 21. svibnja 2020. do 20. svibnja 2021. godine.

##  OSIGURANJE USJEVA, ŽIVOTINJA I BILJAKA

Pravilnikom o provedbi mjera Programa ruralnog razvoja Republike Hrvatske za razdoblje 2014. – 2020. („Narodne novine“, broj 91/19, 37/20), kao jedna od podmjera navedeno je osiguranje usjeva, životinja i biljaka.

Nepovoljne klimatske prilike u poljoprivredi označavaju nepovoljne vremenske uvjete kao što su mraz, udar groma, oluja, tuča, led, duža vremenska razdoblja visokih temperatura te jaka kiša, koji se mogu izjednačiti s prirodnom nepogodom, kao i njihove posljedice u obliku poplava, suša i/ili požara.

Predmet osiguranja je vrijednost biljne ili stočarske proizvodnje (prinos, urod, grlo, kljun, proizvod uključujući kvalitetu) na određenoj proizvodnoj jedinici koju u proizvodnji predstavlja ARKOD parcela, a u stočarskoj proizvodnji Jedinstveni identifikacijski broj gospodarstva. Ako se dogodi osigurani slučaj, osiguravateljsko društvo je dužno isplatiti osigurninu. Osigurninu po polici osiguranja moguće je ostvariti ako je župan proglasio nepovoljnu klimatsku priliku, koja se može izjednačiti s prirodnom nepogodom. U slučaju da župan ne proglasi prirodnu nepogodu, društvo za osiguranje prije isplate osigurnine mora zatražiti potvrdu Državnog hidrometeorološkog zavoda o evidentiranoj nepovoljnoj klimatskoj prilici na području Grada.

Agencija za plaćanja u poljoprivredi, ribarstvu i ruralnom razvoju objavila je, dana 25. svibnja 2020. godine, Natječaj za provedbu podmjere 17.1 „Osiguranje usjeva, životinja i biljaka“. Objava je bila na mrežnim stranicama Agencije za plaćanja u poljoprivredi, ribarstvu i ruralnom razvoju, mrežnim stranicama Ministarstva poljoprivrede te mrežnim stranicama Programa ruralnog razvoja.

Kod natječaja za navedenu podmjeru, prihvatljivi korisnici su fizičke i pravne osobe upisane u Upisnik poljoprivrednika i koje odgovaraju definiciji aktivnog poljoprivrednika. Korisnik mora biti upisan u Upisnik poljoprivrednika u trenutku podnošenja zahtjeva za isplatu potpore. Isti (jedan) korisnik može podnijeti više zahtjeva za isplatu potpore tijekom jednog natječaja, a zahtjev se može podnijeti za jednu ili više polica osiguranja.

# ZAKLJUČAK

Dosadašnja praksa je ukazala na nužnost promjena u postojećem sustavu dodjele pomoći za nastale štete od prirodnih nepogoda. U budućnosti se očekuje nastanak novih šteta na poljoprivrednim zemljištima, pri čemu nije moguće procijeniti razmjere nastanka istih. Ovog trenutka moguće je utvrditi kako je postotak osiguranja imovine, posebice u poljoprivredi, iznimno malen. Potrebno je u većoj mjeri osiguravati imovinu, što bi u konačnici imalo pozitivne učinke na gospodarstvo jer pomoć iz državnog proračuna nije dostatna za pokriće nastalih šteta, a posebice za stabiliziranje poslovanja oštećenika koji se bavi određenom gospodarskom djelatnošću.

Postojeći uspostavljeni sustav omogućuje dodjelu državne potpore za osiguranje šteta u poljoprivredi kao i Program ruralnog razvoja koji kroz mjere osigurava sredstva za nadoknadu izgubljenog proizvodnog potencijala u poljoprivredi i pokriće troškova premije osiguranja usjeva, životinja i biljaka uzrokovanih različitim čimbenicima, a što uključuje i prirodne nepogode koje određuje ovaj Plan.

 U cilju sprječavanja nastanka i ublažavanja posljedica prirodnih nepogoda veoma je bitna suradnja Grada Otočca, Gradskog povjerenstva, operativnih snaga sustava civilne zaštite te stanovnika Grada Otočca, koji svojim djelovanjem mogu u znatnoj mjera spriječiti nastanak prirodne nepogode i ublažiti njihove posljedice.

 **GRADSKO VIJEĆE GRADA OTOČCA**

 Predsjednik Gradskog vijeća:

 dr. sc. Branislav Šutić, prof., v.r.

Na temelju članka 42. i 48. Zakona o lokalnoj i područnoj (regionalnoj) samoupravi (NN 33/01, 60/01, 129/05, 109/07, 125/08, 36/09,150/11, 144/12, 19/13, 137/15, 123/17, 98/19 i 144/20) i članka 74. Statuta Grada Otočca („Službeni vjesnik“ Grada Otoĉca“ br. 1/13, 1/16, 2/18 i 1/19 - pročišćeni tekst), Gradonačelnik Grada Otočca donosi

**R J E Š E N J E**

I.

**Domu za starije i nemoćne osobe Ličko-senjske županije, Podružnica Otočac (OIB: 29577971491), Vladimira Nazora 16/A, 53220 Otočac** odobrava se financijska pomoć za realizaciju projekta „Uređenja okoliša i postavljanja ograde“ oko Doma, u iznosu od ukupno **30.000,00 kuna.**

II.

 Isplatu od 30.000,00 kuna izvršit će Jedinstveni upravni odjel - Odsjek za Proračun, financije i javne prihode Grada Otočca iz stavke **R0741** Proračuna Grada Otočca za 2021. godinu.

III.

Uplata će se izvršiti na žiro-račun Doma za starije i nemoćne osobe Ličko-senjske županije – Podružnica Otočac**, HR70 2390 0011 1010 7092 8.**

IV.

Dom za starije i nemoćne osobe Ličko-senjske županije, Podružnica Otočac (OIB: 29577971491), Vladimira Nazora 16/A, 53220 Otočac, obvezuje se dostaviti dokaze *(fotografije, račune i bankovne izvode u kojima je vidljiva uplata prema izvođaču radova.)*

V.

Ovo Rješenje objavit će se u „Službenom vjesniku Grada Otočca“.

KLASA: 402-01/20-01/22

URBROJ: 2125/02-03-21-04

*Otočac, 15. travnja 2021.*

GRADONAČELNIK

Stjepan Kostelac, dr.vet.med., v.r.

Na temelju članka 85. Poslovnika o radu Gradskog vijeća Grada Otočca, („Službeni vjesnik Grada Otočca“ broj 1/13 i 1/20), a na traženje Ministarstva pravosuđa i uprave Republike Hrvatske- Odbora za zakonodavstvo Vlade Republike Hrvatske, tekst Odluke o izmjeni i dopuni Odluke o gradskim porezima i prirezu porezu na dohodak Grada Otočca („Službeni vjesnik Grada Otočca“ broj 2/2021. u cijelosti treba glasiti:

„Na temelju članka 20. stavka 1. Zakona o lokalnim porezima („Narodne novine“ broj 115/16 i 101/17) i članka 27. Statuta Grada Otočca („Službeni vjesnik Grada Otočca broj 1/13, 1/16, 2/18 i 1/19) Gradsko vijeće Grada Otočca na 16. sjednici održanoj 31. 12. 2020.g., donosi

**O D L U K U**

***o izmjeni i dopuni Odluke o gradskim porezima i prirezu poreza na dohodak Grada Otočca***

Članak 1.

 U Odluci o gradskim porezima i prirezu poreza na dohodak Grada Otočca („Službeni vjesnik Grada Otočca“ 4/17 i 1/18 i „Narodne novine“ broj 104/2017. i 7/2018.) u članku 14. stavak 2. briše se.

Članak 2.

 Ova Odluka objavit će se u „Službenom vjesniku Grada Otočca“, i „Narodnim novinama“, a primjenjuje se od 01. siječnja 2021.g.

KLASA:410-01/17-01/14

URBROJ:2125/02-01-20-14 Predsjednik

Otočac, 31. 12. 2020.  dr. sc. Branislav Šutić, prof., v.r.“

1. Navedene pravne osobe određene su Odlukom o određivanju pravnih osoba od interesa za sustav civilne zaštite Grada Otočca (KLASA: 810-03/19-01/2, URBROJ: 2125/02-01-19-17, od dana 30. prosinca 2019. godine). Pravne osobe: Osnovna škola „Zrinskih i Frankopana“ Otočac te Učenički dom Otočac u slučaju prirodnih nepogoda (potresi, poplave i sl.) osiguravaju smještajne kapacitete, dok udruga Aeroklub „KRILA GACKE“ osigurava ljudstvo. [↑](#footnote-ref-1)
2. https://www.agroklub.com/ratarstvo/agrotehnickim-mjerama-umanjimo-utjecaj-nedostatka-oborina/6041/ [↑](#footnote-ref-2)